qundao/data-zh-poetry huggingface dataset:
师守之官枉驾过龙鹄省先公墓而去二诗送之·其一
作者：孙应时
朝代：宋

不向衡门把一杯，山中话别且徘徊。
岚侵征帽晨疑雨，叶拥寒炉夜拨灰。
路入西州空马策，诗寻东阁正官第。
感君得得同来意，回首行台檄屡催。
师守之官枉驾过龙鹄省先公墓而去二诗送之·其二
作者：孙应时
朝代：宋
体裁：七言律诗

远道勤君屐齿迂，寄声从此问何如。归鸿不与斜阳尽，离恨还将落叶书。吏横要须先缚虎，民劳切记莫惊鱼。扶藜目送双旌发，愁绝谁怜涧上居。
庭下小桧
作者：孙应时
朝代：宋
体裁：古风

苍苍岁寒姿，凛凛凌云干。何为事蟠蹙，充君眼中玩。翔鸾与偃盖，不如沟中断。高冈有同根，天风拂河汉。
恭和家大人鬻田训子诗韵
作者：孙应时
朝代：宋

凶年满目灶无烟，籴贵家贫且鬻田。虽暂忧饥茅屋下，终期射策玉墀前。文辞华实宜撑腹，际运穷通一任天。有志会须能卒事，岂令久困握空拳。
恭和家大人鬻田训子诗韵
作者：孙应时
朝代：宋

凶年满目竈无烟，籴贵家贫且鬻田。
虽暂忧饥茅屋下，终期射策玉墀前。
文辞华实宜撑腹，际运穷通一任天。
有志会须能卒事，岂令久困握空拳。
恭次家大人初抵海陵官舍元韵
作者：孙应时
朝代：宋

扁舟祖饯出西陵，千里经行小作程。樽俎笑谈多雅故，江湖霜日久晴明。只今斗室寒厅夜，任听回风急雪声。天报双亲占后福，绝交何畏孔方兄。灌园何必学于陵，吾事胸中有准程。三釜宦游甘寂寞，百年心迹定分明。逍遥朱墨尘埃外，娱戏文章金石声。侍奉亲闱有馀乐，不惭宜弟更宜兄。风饕雪虐苦侵陵，已免寒舟问水程。苇屋虚檐交夜气，边城疏鼓逗天明。囊空尚可充饥色，官冷何妨远市声。且办新篘供一笑，竹君清绝对梅兄。
恭次家大人初抵海陵官舍元韵
作者：孙应时
朝代：宋

风饕雪虐苦侵陵，已免寒舟问水程。
苇屋虚檐交夜气，边城疏鼓逗天明。
囊空尚可充饥色，官冷何妨远市声。
且辨新篘供一笑，竹君清绝对梅兄。
恭次家大人初抵海陵官舍元韵·其一
作者：孙应时
朝代：宋
体裁：七言律诗

扁舟祖饯出西陵，千里经行小作程。樽俎笑谈多雅故，江湖霜日久晴明。只今斗室寒厅夜，任听回风急雪声。天报双亲占后福，绝交何畏孔方兄。
恭次家大人初抵海陵官舍元韵·其三
作者：孙应时
朝代：宋

风饕雪虐苦侵陵，已免寒舟问水程。
苇屋虚檐交夜气，边城疎鼓逗天明。
囊空尚可充饥色，官冷何妨远市声。
且办新篘供一笑，竹君清绝对梅兄。
恭次家大人初抵海陵官舍元韵·其三
作者：孙应时
朝代：宋

风饕雪虐苦侵陵，已免寒舟问水程。苇屋虚檐交夜气，边城疏鼓逗天明。囊空尚可充饥色，官冷何妨远市声。且办新篘供一笑，竹君清绝对梅兄。
恭次家大人初抵海陵官舍元韵·其二
作者：孙应时
朝代：宋

灌园何必学于陵，吾事胸中有准程。三釜宦游甘寂寞，百年心迹定分明。逍遥朱墨尘埃外，娱戏文章金石声。侍奉亲闱有馀乐，不惭宜弟更宜兄。
恭次家大人初抵海陵官舍元韵·其二
作者：孙应时
朝代：宋

灌园何必学于陵，吾事胸中有准程。
三鬴宦游甘寂寞，百年心迹定分明。
逍遥朱墨尘埃外，娱戏文章金石声。
侍奉亲闱有余乐，不惭宜弟更宜兄。
悼周尧夫
作者：孙应时
朝代：宋

倾耳乡评旧，登门恨未繇。
公今成梦觉，人共泣川流。
剡水阴功远，山堂胜具留。
喜观双玉树，接武在英游。
悼周尧夫
作者：孙应时
朝代：宋

勇义千钧力，虚怀万物容。材名称远大，俊杰霭游从。许可皆诸老，升闻到九重。惜哉言与位，大厦折乔松。倾耳乡评旧，登门恨末繇。公今成梦觉，人共泣川流。剡水阴功远，山堂胜具留。喜观双玉树，接武在英游。
悼周尧夫·其一
作者：孙应时
朝代：宋
体裁：五言律诗

勇义千钧力，虚怀万物容。材名称远大，俊杰霭游从。许可皆诸老，升闻到九重。惜哉言与位，大厦折乔松。
悼周尧夫·其二
作者：孙应时
朝代：宋
体裁：五言律诗

倾耳乡评旧，登门恨末繇。公今成梦觉，人共泣川流。剡水阴功远，山堂胜具留。喜观双玉树，接武在英游。
悼毕进士
作者：孙应时
朝代：宋
体裁：五言律诗

磨励灯前志，澜翻笔底春。果题新进士，归悦太夫人。更值千金产，悬需五鼎珍。茫茫竟何往，一念忍忘亲。
悼赵提干
作者：孙应时
朝代：宋

伟岸佳公子，功名早自强。力臻门户立，学务本源长。命服空遗像，斑衣负北堂。增辉赖金友，笔墨妙揄扬。一第规模胜，双楼气象高。生涯轻阿堵，来往属吾曹。落落心非浅，冥冥数莫逃。含悽想平昔，不忍过江皋。
悼赵提干·其一
作者：孙应时
朝代：宋

伟岸佳公子，功名早自强。力臻门户立，学务本源长。命服空遗像，斑衣负北堂。增辉赖金友，笔墨妙揄扬。
悼赵提干·其一
作者：孙应时
朝代：宋

伟岸佳公子，功名早自强。
力臻门户立，学务本源长。
命服空遗像，斑衣负北堂。
增辉頼金友，笔墨妙揄扬。
悼赵提干·其二
作者：孙应时
朝代：宋
体裁：五言律诗

一第规模胜，双楼气象高。生涯轻阿堵，来往属吾曹。落落心非浅，冥冥数莫逃。含悽想平昔，不忍过江皋。
慈溪道中次伯兄韵
作者：孙应时
朝代：宋
体裁：五言律诗

露洗三更月，秋澄万里天。潮生声荡潏，云渡影联翩。物妙本无尽，世分直可怜。悠然一杯酒，横策自鸣舷。
挽先兄外舅施文子支使
作者：孙应时
朝代：宋

天质全浑厚，乡评独老成。箕裘三叶盛，椿桂一时荣。宾席疑年少，官曹叹眼明。归来江路永，那忍望铭旌。忆我元方在，钦公彦辅贤。艰难时款曲，孤寡共悲怜。契阔湖南幕，吁嗟绛县年。杜门违一恸，缄泪五云边。
挽先兄外舅施文子支使·其一
作者：孙应时
朝代：宋
体裁：五言律诗

天质全浑厚，乡评独老成。箕裘三叶盛，椿桂一时荣。宾席疑年少，官曹叹眼明。归来江路永，那忍望铭旌。
挽先兄外舅施文子支使·其二
作者：孙应时
朝代：宋
体裁：五言律诗

忆我元方在，钦公彦辅贤。艰难时款曲，孤寡共悲怜。契阔湖南幕，吁嗟绛县年。杜门违一恸，缄泪五云边。
挽刘宣义
作者：孙应时
朝代：宋

叹息经纶策，山林弃此翁。独馀平日事，全见古人风。兰玉家庭美，诗书岁晚功。闾门他日过，人说汉于公。令子论交重，三年为此来。仪容亲几杖，笑语侍尊罍。今日临归路，伤心哭夜台。善人常罕见，宁独为公哀。
挽刘宣义·其一
作者：孙应时
朝代：宋

叹息经纶策，山林弃此翁。
独余平日事，全见古人风。
兰玉家庭美，诗书岁晚功。
闾门他日过，人说汉于公。
挽刘宣义·其一
作者：孙应时
朝代：宋

叹息经纶策，山林弃此翁。独馀平日事，全见古人风。兰玉家庭美，诗书岁晚功。闾门他日过，人说汉于公。
挽刘宣义·其二
作者：孙应时
朝代：宋
体裁：五言律诗

令子论交重，三年为此来。仪容亲几杖，笑语侍尊罍。今日临归路，伤心哭夜台。善人常罕见，宁独为公哀。
挽南安钱知军佖
作者：孙应时
朝代：宋

风雅犹家学，精明独吏师。与人无轸域，于道不磷缁。天理终堪信，乡评久更思。见公虽已晚，恸哭为相知。别我南江去，风帆半夜开。苦无为郡乐，已复盖棺回。契阔空三叹，凋零并一哀。遥知泣遗爱，愁杀岭头梅。
挽南安钱知军佖·其一
作者：孙应时
朝代：宋
体裁：五言律诗

风雅犹家学，精明独吏师。与人无轸域，于道不磷缁。天理终堪信，乡评久更思。见公虽已晚，恸哭为相知。
挽南安钱知军佖·其二
作者：孙应时
朝代：宋

别我南江去，风帆半夜开。苦无为郡乐，已复盖棺回。契阔空三叹，凋零并一哀。遥知泣遗爱，愁杀岭头梅。
挽南安钱知军佖·其二
作者：孙应时
朝代：宋

别我南江去，风帆半夜开。
苦无为郡乐，已復盖棺回。
契阔空三叹，凋零併一哀。
遥知泣遗爱，愁杀岭头梅。
挽南康冷知军
作者：孙应时
朝代：宋

礼乐三千字，声名五十秋。士元才展骥，李广不封侯。香火犹彊健，笙歌足燕休。如何早仙去，寒日惨山丘。近托龙门御，钦闻月旦评。感公非辈行，见我若平生。杖屦已陈迹，山川空复情。阶庭森玉树，端不负留耕。
挽南康冷知军·其一
作者：孙应时
朝代：宋

礼乐三千字，声名五十秋。士元才展骥，李广不封侯。香火犹彊健，笙歌足燕休。如何早仙去，寒日惨山丘。
挽南康冷知军·其一
作者：孙应时
朝代：宋

礼乐三千字，声名五十秋。
士元纔展骥，李广不封侯。
香火犹彊健，笙歌足燕休。
如何早仙去，寒日惨山丘。
挽南康冷知军·其二
作者：孙应时
朝代：宋

近托龙门御，钦闻月旦评。感公非辈行，见我若平生。杖屦已陈迹，山川空复情。阶庭森玉树，端不负留耕。
挽南康冷知军·其二
作者：孙应时
朝代：宋

近託龙门御，钦闻月旦评。
感公非辈行，见我若平生。
杖屦已陈迹，山川空復情。
阶庭森玉树，端不负留耕。
挽叶无咎
作者：孙应时
朝代：宋

诗酒平生事，风流六十翁。词人寻郑老，坐客爱车公。已惜漳滨卧，那堪冀北空。交情不论晚，为子泣西风。偃室多宾客，周南隔岁年。我穷甘悄悄，君义独悁悁。病著心何壮，书来墨尚鲜。含桃饷时节，一念一悽然。
挽叶无咎·其一
作者：孙应时
朝代：宋
体裁：五言律诗

诗酒平生事，风流六十翁。词人寻郑老，坐客爱车公。已惜漳滨卧，那堪冀北空。交情不论晚，为子泣西风。
挽叶无咎·其二
作者：孙应时
朝代：宋

偃室多宾客，周南隔岁年。
我穷甘悄悄，君义独悁悁。
病着心何壮，书来墨尚鲜。
含桃饷时节，一念一悽然。
挽叶无咎·其二
作者：孙应时
朝代：宋

偃室多宾客，周南隔岁年。我穷甘悄悄，君义独悁悁。病著心何壮，书来墨尚鲜。含桃饷时节，一念一悽然。
挽司马季若知郡
作者：孙应时
朝代：宋

前日巴东守，中朝涑水家。风规踵清白，牍奏述忠嘉。鼎鼎名逾重，堂堂发未华。如何空叠组，不见海陵瓜。矩矱犹前辈，襟怀更古风。子孙娱谢傅，宾客爱山公。乔木千年思，晨星一瞬空。彬彬看祠事，盛德世无穷。越绝枌榆社，吴陵松竹间。相亲逾骨肉，海见豁心颜。契阔今生死，萧条旧往还。春风数行泪，吹度镜湖山。
挽司马季若知郡·其一
作者：孙应时
朝代：宋

前日巴东守，中朝涑水家。风规踵清白，牍奏述忠嘉。鼎鼎名逾重，堂堂发未华。如何空叠组，不见海陵瓜。
挽司马季若知郡·其一
作者：孙应时
朝代：宋

前日巴东守，中朝涑水家。
风规踵清白，牍奏述忠嘉。
鼎鼎名逾重，堂堂髮未华。
如何空迭组，不见海陵瓜。
挽司马季若知郡·其三
作者：孙应时
朝代：宋
体裁：五言律诗

越绝枌榆社，吴陵松竹间。相亲逾骨肉，海见豁心颜。契阔今生死，萧条旧往还。春风数行泪，吹度镜湖山。
挽司马季若知郡·其二
作者：孙应时
朝代：宋

榘矱犹前辈，襟怀更古风。
子孙娱谢傅，宾客爱山公。
乔木千年思，晨星一瞬空。
彬彬看祠事，盛德世无穷。
挽司马季若知郡·其二
作者：孙应时
朝代：宋

矩矱犹前辈，襟怀更古风。子孙娱谢傅，宾客爱山公。乔木千年思，晨星一瞬空。彬彬看祠事，盛德世无穷。
挽吴给事芾
作者：孙应时
朝代：宋

人物中兴后，猗公一世雄。虹蜺辉霁景，山岳镇颓风。用舍关轻重，声名擅始终。堂堂今日尽，海宇尽哀恫。早岁规模大，中年出处明。两朝高献纳，六郡凛威名。虽作收身去，终馀报国诚。秣陵天下计，惆怅此时情。里社湖山胜，归休十四年。千钟穷燕赏，双剑去联翩。家有遗经盛，名今太史传。欺心傥容发，天岂许公全。与世栽桃李，身閒意不衰。涓尘犹奖录，尺寸各扶持。永恨登门约，空传堕泪碑。微生渺何极，不敢负公知。
挽吴给事芾·其一
作者：孙应时
朝代：宋
体裁：五言律诗

人物中兴后，猗公一世雄。虹蜺辉霁景，山岳镇颓风。用舍关轻重，声名擅始终。堂堂今日尽，海宇尽哀恫。
挽吴给事芾·其三
作者：孙应时
朝代：宋

里社湖山胜，归休十四年。千钟穷燕赏，双剑去联翩。家有遗经盛，名今太史传。欺心傥容发，天岂许公全。
挽吴给事芾·其三
作者：孙应时
朝代：宋

里社湖山胜，归休十四年。
千钟穷燕赏，双剑去联翩。
家有遗经盛，名今太史传。
欺心傥容髮，天岂许公全。
挽吴给事芾·其二
作者：孙应时
朝代：宋

早岁规模大，中年出处明。
两朝高献纳，六郡凛威名。
虽作收身去，终余报国诚。
秣陵天下计，惆怅此时情。
挽吴给事芾·其二
作者：孙应时
朝代：宋

早岁规模大，中年出处明。两朝高献纳，六郡凛威名。虽作收身去，终馀报国诚。秣陵天下计，惆怅此时情。
挽吴给事芾·其四
作者：孙应时
朝代：宋

与世栽桃李，身閒意不衰。涓尘犹奖录，尺寸各扶持。永恨登门约，空传堕泪碑。微生渺何极，不敢负公知。
挽吴给事芾·其四
作者：孙应时
朝代：宋

与世栽桃李，身閒意不衰。
涓尘犹奬录，尺寸各扶持。
永恨登门约，空传堕泪碑。
微生渺何极，不敢负公知。
挽周南夫寺簿
作者：孙应时
朝代：宋

越绝佳岩壑，由来说剡中。风流应未远，人物正推公。遽作辰龙梦，真疑冀马空。庆源端有属，列戟看西东。袖手何淹久，神情愈澹然。琴书消永日，齿发任流年。落落平生事，区区九寺联。时人空叹息，宁足尽公贤。早岁儒风唱，中年德望尊。行藏真玉洁，容色自春温。天与清名剩，人钦大雅存。寥寥今孰继，积庆在于门。狱寺平反助，仪曹簿正明。嘉猷新入告，天语重恩荣。起滞方如此，论功百未成。茫茫天理昧，叹惜恨难平。
挽周南夫寺簿·其一
作者：孙应时
朝代：宋
体裁：五言律诗

越绝佳岩壑，由来说剡中。风流应未远，人物正推公。遽作辰龙梦，真疑冀马空。庆源端有属，列戟看西东。
挽周南夫寺簿·其三
作者：孙应时
朝代：宋
体裁：五言律诗

早岁儒风唱，中年德望尊。行藏真玉洁，容色自春温。天与清名剩，人钦大雅存。寥寥今孰继，积庆在于门。
挽周南夫寺簿·其二
作者：孙应时
朝代：宋

袖手何淹久，神情愈澹然。琴书消永日，齿发任流年。落落平生事，区区九寺联。时人空叹息，宁足尽公贤。
挽周南夫寺簿·其二
作者：孙应时
朝代：宋

袖手何淹久，神情愈澹然。
琴书消永日，齿髮任流年。
落落平生事，区区九寺联。
时人空叹息，宁足尽公贤。
挽周南夫寺簿·其四
作者：孙应时
朝代：宋
体裁：五言律诗

狱寺平反助，仪曹簿正明。嘉猷新入告，天语重恩荣。起滞方如此，论功百未成。茫茫天理昧，叹惜恨难平。
挽应宣义
作者：孙应时
朝代：宋
体裁：五言律诗

书史平生好，山林岁晚心。逸才逢世偶，清誉服人深。有子能攀桂，传家匪遗金。佳城合双剑，松柏旧萧森。
挽徐季节先生
作者：孙应时
朝代：宋

语言平谈骨清癯，谁似黄山一老徐。眼底不知人富贵，腹中惟有古诗书。平生义薄云天上，日暮家无儋石储。试问台人君识否，此翁元不事名誉。年过八十更精神，佚我房中自在身。检点欺心无一发，薰涵和气似三春。莫疑见识惊流俗，自是渊源到古人。前辈彫零公又往，哀哀令我涕沾巾。
挽徐季节先生·其一
作者：孙应时
朝代：宋
体裁：七言律诗

语言平谈骨清癯，谁似黄山一老徐。眼底不知人富贵，腹中惟有古诗书。平生义薄云天上，日暮家无儋石储。试问台人君识否，此翁元不事名誉。
挽徐季节先生·其二
作者：孙应时
朝代：宋

年过八十更精神，佚我房中自在身。检点欺心无一发，薰涵和气似三春。莫疑见识惊流俗，自是渊源到古人。前辈彫零公又往，哀哀令我涕沾巾。
挽徐季节先生·其二
作者：孙应时
朝代：宋

年过八十更精神，佚我房中自在身。
检点欺心无一髮，熏涵和气似三春。
莫疑见识惊流俗，自是渊源到古人。
前辈雕零公又往，哀哀令我涕沾巾。
挽徐居厚寺簿
作者：孙应时
朝代：宋

海内标元礼，毫端跨子长。学如开武库，材可壮明堂。忧患双蓬鬓，功名一郡章。汗青须好传，公死未应亡。始见偏何晚，新知不太深。书来浑一束，情厚有兼金。悄悄中宵别，哀哀万古心。有怀终挂剑，雪涕独难禁。
挽徐居厚寺簿·其一
作者：孙应时
朝代：宋
体裁：五言律诗

海内标元礼，毫端跨子长。学如开武库，材可壮明堂。忧患双蓬鬓，功名一郡章。汗青须好传，公死未应亡。
挽徐居厚寺簿·其二
作者：孙应时
朝代：宋

始见偏何晚，新知不太深。书来浑一束，情厚有兼金。悄悄中宵别，哀哀万古心。有怀终挂剑，雪涕独难禁。
挽徐居厚寺簿·其二
作者：孙应时
朝代：宋

始见偏何晚，新知不太深。
书来浑一束，情厚有兼金。
悄悄中宵别，哀哀万古心。
有怀终挂剣，雪涕独难禁。
挽方躬明运使
作者：孙应时
朝代：宋

少学真山立，中年久陆沉。斗牛光淡荡，湖海气雄深。晚节储边策，平生许国心。呜呼死诸葛，松柏坐萧森。经济书生意，功名世路难。三言能有虎，一篑不成山。春雨淮田沃，秋风楚塞单。空馀公论在，往事杳谁攀。
挽方躬明运使·其一
作者：孙应时
朝代：宋
体裁：五言律诗

少学真山立，中年久陆沉。斗牛光淡荡，湖海气雄深。晚节储边策，平生许国心。呜呼死诸葛，松柏坐萧森。
挽方躬明运使·其二
作者：孙应时
朝代：宋

经济书生意，功名世路难。
三言能有虎，一篑不成山。
春雨淮田沃，秋风楚塞单。
空余公论在，往事杳谁攀。
挽方躬明运使·其二
作者：孙应时
朝代：宋

经济书生意，功名世路难。三言能有虎，一篑不成山。春雨淮田沃，秋风楚塞单。空馀公论在，往事杳谁攀。
挽曾仲躬侍郎之室秦国太夫人冯氏
作者：孙应时
朝代：宋
体裁：五言律诗

数近期颐寿，尊封大国秦。三从皆鼎食，九族尽朝绅。神剑须重合，蟠桃不再春。只令彤史载，备福更何人。
挽曾原伯大卿
作者：孙应时
朝代：宋

世岂无全德，今犹见古人。大圭非刻画，天醴自清醇。未说功名地，犹令宇宙春。苍茫何处觅，丹素岂精神。群献馀端绪，中原故典刑。风霜催短日，河汉独晨星。悽恻丹心在，萧条世路丁。天高那可问，挥泪湿青冥。天下张廷尉，君王付老成。不辞劳日夜，初岂为恩荣。竹隐今年志，萱堂晚岁情。全归虽不恨，此段渺难平。夙昔吾何幸，龙门获御公。青灯鸣夜雨，白发对春风。契阔今安访，蹉跎愧所蒙。源流千古意，铅椠若为功。
挽曾原伯大卿·其一
作者：孙应时
朝代：宋
体裁：五言律诗

世岂无全德，今犹见古人。大圭非刻画，天醴自清醇。未说功名地，犹令宇宙春。苍茫何处觅，丹素岂精神。
挽曾原伯大卿·其三
作者：孙应时
朝代：宋

天下张廷尉，君王付老成。不辞劳日夜，初岂为恩荣。竹隐今年志，萱堂晚岁情。全归虽不恨，此段渺难平。
挽曾原伯大卿·其三
作者：孙应时
朝代：宋

天下张廷尉，君王付老成。
不辞劳日夜，初岂为恩荣。
竹隠今年志，萱堂晚岁情。
全归虽不恨，此段渺难平。
挽曾原伯大卿·其二
作者：孙应时
朝代：宋

羣献余端绪，中原故典刑。
风霜催短日，河汉独晨星。
悽恻丹心在，萧条世路丁。
天高那可问，挥泪湿青冥。
挽曾原伯大卿·其二
作者：孙应时
朝代：宋

群献馀端绪，中原故典刑。风霜催短日，河汉独晨星。悽恻丹心在，萧条世路丁。天高那可问，挥泪湿青冥。
挽曾原伯大卿·其四
作者：孙应时
朝代：宋

夙昔吾何幸，龙门获御公。青灯鸣夜雨，白发对春风。契阔今安访，蹉跎愧所蒙。源流千古意，铅椠若为功。
挽曾原伯大卿·其四
作者：孙应时
朝代：宋

夙昔吾何幸，龙门获御公。
青灯鸣夜雨，白髮对春风。
契阔今安访，蹉跎媿所蒙。
源流千古意，铅椠若为功。
挽李中甫使君
作者：孙应时
朝代：宋

赫赫中兴佐，英风想大门。得交人物懿，喜见典刑存。拱立严诸父，躬行表后昆。世家今万石，一代合推尊。圭玉身无玷，春风物自熙。学非随俗尚，心故有天知。里社成邹鲁，交游不惠夷。思君兼众美，凋落使人悲。发轫期行志，鸣琴最得民。渊鱼何用察，桑雉本来驯。可叹双旌暮，犹歌五裤新。谁为良吏传，吾欲表斯文。书卷平生事，篝灯静夜分。韵钧奏韩柳，黼黻补卿云。不鄙频挥麈，曾窥一运斤。词人嗟不遇，地下早修文。少日论心密，中年会面艰。相逢愈青眼，太息各苍颜。离合穷通里，悲欢梦寐间。蒙园岁寒约，秋草泣空山。忆奉先人窆，深勤长者车。哀辞推杰作，虞主为佳书。今日君仙去，秋阴我病馀。莫酬三施重，缄泪洒幽墟。
挽李中甫使君·其一
作者：孙应时
朝代：宋
体裁：五言律诗

赫赫中兴佐，英风想大门。得交人物懿，喜见典刑存。拱立严诸父，躬行表后昆。世家今万石，一代合推尊。
挽李中甫使君·其三
作者：孙应时
朝代：宋

发轫期行志，鸣琴最得民。
渊鱼何用察，桑雉本来驯。
可叹双旌暮，犹歌五袴新。
谁为良吏传，吾欲表斯文。
挽李中甫使君·其三
作者：孙应时
朝代：宋

发轫期行志，鸣琴最得民。渊鱼何用察，桑雉本来驯。可叹双旌暮，犹歌五裤新。谁为良吏传，吾欲表斯文。
挽李中甫使君·其二
作者：孙应时
朝代：宋
体裁：五言律诗

圭玉身无玷，春风物自熙。学非随俗尚，心故有天知。里社成邹鲁，交游不惠夷。思君兼众美，凋落使人悲。
挽李中甫使君·其五
作者：孙应时
朝代：宋

少日论心密，中年会面艰。
相逢愈青眼，太息各苍颜。
离合穷通裏，悲欢梦寐间。
蒙园岁寒约，秋草泣空山。
挽李中甫使君·其五
作者：孙应时
朝代：宋

少日论心密，中年会面艰。相逢愈青眼，太息各苍颜。离合穷通里，悲欢梦寐间。蒙园岁寒约，秋草泣空山。
挽李中甫使君·其六
作者：孙应时
朝代：宋

忆奉先人窆，深勤长者车。
哀辞推杰作，虞主为佳书。
今日君仙去，秋阴我病余。
莫酬三施重，缄泪洒幽墟。
挽李中甫使君·其六
作者：孙应时
朝代：宋

忆奉先人窆，深勤长者车。哀辞推杰作，虞主为佳书。今日君仙去，秋阴我病馀。莫酬三施重，缄泪洒幽墟。
挽李中甫使君·其四
作者：孙应时
朝代：宋
体裁：五言律诗

书卷平生事，篝灯静夜分。韵钧奏韩柳，黼黻补卿云。不鄙频挥麈，曾窥一运斤。词人嗟不遇，地下早修文。
挽李资政
作者：孙应时
朝代：宋

自我交贤子，逢人重此翁。一门传义槩，奕世积阴功。丘壑身无恨，诗书道不穷。定知编太史，高掩汉于公。
挽李资政
作者：孙应时
朝代：宋

自我交贤子，逢人重此翁。
一门传义槩，奕世积阴功。
丘壑身无恨，诗书道不穷。
定知编太史，高揜汉于公。
挽杨子美侍郎
作者：孙应时
朝代：宋

游刃刀无缺，韬光玉自温。世途犹砥柱，士论亦龙门。仁者宜三寿，天乎遽九原。老成周雅叹，此事更谁论。荣禄连三纪，贤劳匝四方。风烟鬓苍白，道路马玄黄。不是论思晚，终然疾病妨。谁书循吏传，处处有甘棠。万里鹏才息，千年鹤近归。光荣人所羡，閒乐意终违。碧海沉佳气，空山送落晖。翟公生死冢，雨泪独沾衣。
挽杨子美侍郎·其一
作者：孙应时
朝代：宋
体裁：五言律诗

游刃刀无缺，韬光玉自温。世途犹砥柱，士论亦龙门。仁者宜三寿，天乎遽九原。老成周雅叹，此事更谁论。
挽杨子美侍郎·其三
作者：孙应时
朝代：宋

万里鹏才息，千年鹤近归。光荣人所羡，閒乐意终违。碧海沉佳气，空山送落晖。翟公生死冢，雨泪独沾衣。
挽杨子美侍郎·其三
作者：孙应时
朝代：宋

万里鹏纔息，千年鹤近归。
光荣人所羡，閒乐意终违。
碧海沉佳气，空山送落晖。
翟公生死冢，雨泪独沾衣。
挽杨子美侍郎·其二
作者：孙应时
朝代：宋
体裁：五言律诗

荣禄连三纪，贤劳匝四方。风烟鬓苍白，道路马玄黄。不是论思晚，终然疾病妨。谁书循吏传，处处有甘棠。
挽松阳杨秉修处士
作者：孙应时
朝代：宋
体裁：五言律诗

饱说杨居士，沉浮楚越间。高怀渺云海，健句压江山。岁晚还家乐，生平满意閒。合存耆旧传，百世表乡关。
挽楼严州
作者：孙应时
朝代：宋

天与才难似，家传学更优。著鞭心汗马，游刃目无牛。奏语闻三叹，论功仅一州。人才苦牢落，那不使公留。昨岁桐江去，群公盛祖筵。安舆皆鹤发，綵服正蝉联。回首那为此，伤心可问天。萱堂留仲博，犹足慰黄泉。
挽楼严州·其一
作者：孙应时
朝代：宋

天与才难似，家传学更优。
着鞭心汗马，游刃目无牛。
奏语闻三叹，论功仅一州。
人才苦牢落，那不使公留。
挽楼严州·其一
作者：孙应时
朝代：宋

天与才难似，家传学更优。著鞭心汗马，游刃目无牛。奏语闻三叹，论功仅一州。人才苦牢落，那不使公留。
挽楼严州·其二
作者：孙应时
朝代：宋

昨岁桐江去，羣公盛祖筵。
安舆皆鹤髮，綵服正蝉联。
回首那为此，伤心可问天。
萱堂留仲博，犹足慰黄泉。
挽楼严州·其二
作者：孙应时
朝代：宋

昨岁桐江去，群公盛祖筵。安舆皆鹤发，綵服正蝉联。回首那为此，伤心可问天。萱堂留仲博，犹足慰黄泉。
挽楼文昌母安康太夫人汪氏
作者：孙应时
朝代：宋

中外三孤贵，康宁百岁期。荣于列女传，美矣二南诗。蝉蜕无馀恋，龙渊有合时。十经汤沐赐，风木更须悲。积庆源流远，娠贤社稷光。斯文今北斗，举代一文昌。象服山河寿，斑衣日月长。生刍此时事，四海为悲凉。
挽楼文昌母安康太夫人汪氏·其一
作者：孙应时
朝代：宋

中外三孤贵，康宁百岁期。
荣于列女传，美矣二南诗。
蝉蜕无余恋，龙渊有合时。
十经汤沐赐，风木更须悲。
挽楼文昌母安康太夫人汪氏·其一
作者：孙应时
朝代：宋

中外三孤贵，康宁百岁期。荣于列女传，美矣二南诗。蝉蜕无馀恋，龙渊有合时。十经汤沐赐，风木更须悲。
挽楼文昌母安康太夫人汪氏·其二
作者：孙应时
朝代：宋
体裁：五言律诗

积庆源流远，娠贤社稷光。斯文今北斗，举代一文昌。象服山河寿，斑衣日月长。生刍此时事，四海为悲凉。
挽汪克之给事母程夫人
作者：孙应时
朝代：宋

黟水衣冠盛，汪程甲一州。
世贤钟上寿，家范袭芳休。
右府尊章重，嫔闺法度修。
苹蘩祗祀事，枌堇媚肴羞。
勤约饶经理，慈祥徧抚柔。
齐眉友琴瑟，断织戒箕裘。
郗桂遇辉赫，潘舆饱宦游。
金章严侍膝，綵服称遨头。
迭嶂双溪晓，千岩万壑秋。
平反间笑语，燕喜溢歌讴。
九秩童颜在，三朝宠渥稠。
一毫宁復憾，五福更谁俦。
鸾影合尘鑑，龙藏乐故丘。
高门余善庆，衮衮正公侯。
挽汪克之给事母程夫人
作者：孙应时
朝代：宋

黟水衣冠盛，汪程甲一州。世贤钟上寿，家范袭芳休。右府尊章重，嫔闺法度修。蘋蘩祗祀事，枌堇媚肴羞。勤约饶经理，慈祥遍抚柔。齐眉友琴瑟，断织戒箕裘。郗桂遇辉赫，潘舆饱宦游。金章严侍膝，綵服称遨头。叠嶂双溪晓，千岩万壑秋。平反间笑语，燕喜溢歌讴。九秩童颜在，三朝宠渥稠。一毫宁复憾，五福更谁俦。鸾影合尘鉴，龙藏乐故丘。高门馀善庆，衮衮正公侯。
挽沈云夫
作者：孙应时
朝代：宋
体裁：五言律诗

我昔垂髫日，君来学雪斋。宁知重骨肉，借作老生涯。喜剧相过密，惊吁一病乖。平生此长别，雨泪独伤怀。
挽沈叔晦国录
作者：孙应时
朝代：宋

人物今能几，公才谁不如。时情容见嫉，天意亦成虚。千载格心学，平生流涕书。一言终不吐，寒日闭幽墟。庭诤汲长孺，官师萧望之。士能令国重，吾意匪公谁。朱绂江湖远，苍颜疾病衰。堂堂竟如此，造物尔胡为。请益从公久，忘年爱我深。龙阿星斗气，梅竹雪霜心。回首南湖侣，伤怀流水音。九原那可作，千里坐悲吟。
挽沈叔晦国录·其一
作者：孙应时
朝代：宋
体裁：五言律诗

人物今能几，公才谁不如。时情容见嫉，天意亦成虚。千载格心学，平生流涕书。一言终不吐，寒日闭幽墟。
挽沈叔晦国录·其三
作者：孙应时
朝代：宋
体裁：五言律诗

请益从公久，忘年爱我深。龙阿星斗气，梅竹雪霜心。回首南湖侣，伤怀流水音。九原那可作，千里坐悲吟。
挽沈叔晦国录·其二
作者：孙应时
朝代：宋
体裁：五言律诗

庭诤汲长孺，官师萧望之。士能令国重，吾意匪公谁。朱绂江湖远，苍颜疾病衰。堂堂竟如此，造物尔胡为。
挽潘德夫左司
作者：孙应时
朝代：宋

家声高内史，国望凛冰翁。生长圣门学，周旋前辈风。人才须用旧，士论雅期公。不见朝宣室，秋山閟一宫。综理何精密，胸中故坦然。爱民真为国，事世不欺天。霜气星台表，春风竹马前。湘江尽南海，遗绩尚千年。爱士风流古，翻书气味长。诗家入陶谢，书法到颜杨。竹石故无恙，人琴今则亡。二龙天下秀，一一看增光。结发钦前辈，风流日渺然。从今我邻邑，不见此癯仙。揽辔范清诏，分符黄颍川。江湖终白首，那得尽公贤。湖海归来近，山林兴故长。勇辞黄阁掾，却上白云乡。缥缈书楼壮，凄凉笔冢荒。家声传二妙，公死未应亡。忆侍吾兄侧，初瞻父友尊。尔来亲燕几，长复痛鸰原。山立仪刑重，春回笑语温。古今真共尽，泪下欲何言。
挽潘德夫左司·其一
作者：孙应时
朝代：宋

家声高内史，国望凛冰翁。生长圣门学，周旋前辈风。人才须用旧，士论雅期公。不见朝宣室，秋山閟一宫。
挽潘德夫左司·其一
作者：孙应时
朝代：宋

家声高内史，国望凛氷翁。
生长圣门学，周旋前辈风。
人才须用旧，士论雅期公。
不见朝宣室，秋山閟一宫。
挽潘德夫左司·其三
作者：孙应时
朝代：宋
体裁：五言律诗

爱士风流古，翻书气味长。诗家入陶谢，书法到颜杨。竹石故无恙，人琴今则亡。二龙天下秀，一一看增光。
挽潘德夫左司·其二
作者：孙应时
朝代：宋
体裁：五言律诗

综理何精密，胸中故坦然。爱民真为国，事世不欺天。霜气星台表，春风竹马前。湘江尽南海，遗绩尚千年。
挽潘德夫左司·其五
作者：孙应时
朝代：宋
体裁：五言律诗

湖海归来近，山林兴故长。勇辞黄阁掾，却上白云乡。缥缈书楼壮，凄凉笔冢荒。家声传二妙，公死未应亡。
挽潘德夫左司·其六
作者：孙应时
朝代：宋

忆侍吾兄侧，初瞻父友尊。尔来亲燕几，长复痛鸰原。山立仪刑重，春回笑语温。古今真共尽，泪下欲何言。
挽潘德夫左司·其六
作者：孙应时
朝代：宋

忆侍吾兄侧，初瞻父友尊。
尔来亲燕几，长復痛鸰原。
山立仪刑重，春回笑语温。
古今真共尽，泪下欲何言。
挽潘德夫左司·其四
作者：孙应时
朝代：宋

结发钦前辈，风流日渺然。从今我邻邑，不见此癯仙。揽辔范清诏，分符黄颍川。江湖终白首，那得尽公贤。
挽潘德夫左司·其四
作者：孙应时
朝代：宋

结髮钦前辈，风流日渺然。
从今我邻邑，不见此癯仙。
揽辔范清诏，分符黄颍川。
江湖终白首，那得尽公贤。
挽王季海丞相
作者：孙应时
朝代：宋

圣世持盈计，慈皇阅士多。十年深注倚，一德妙中和。日月长循轨，边疆竟息戈。到今清净化，彷佛汉民歌。海量真无满，天和得大全。朝仪觌麟凤，仙骨称貂蝉。分陕初聊尔，骑箕遂窅然。平生融泄乐，端不舍黄泉。旧托通家子，容干相国尊。身犹安燕幕，心每系龙门。赤舄三年去，清朝百度存。灊峰天柱折，一恸岂私恩。
挽王季海丞相·其一
作者：孙应时
朝代：宋

圣世持盈计，慈皇阅士多。十年深注倚，一德妙中和。日月长循轨，边疆竟息戈。到今清净化，彷佛汉民歌。
挽王季海丞相·其一
作者：孙应时
朝代：宋

圣世持盈计，慈皇阅士多。
十年深注倚，一德妙中和。
日月长循轨，边疆竟息戈。
到今清浄化，彷佛汉民歌。
挽王季海丞相·其三
作者：孙应时
朝代：宋

旧托通家子，容干相国尊。身犹安燕幕，心每系龙门。赤舄三年去，清朝百度存。灊峰天柱折，一恸岂私恩。
挽王季海丞相·其三
作者：孙应时
朝代：宋

旧託通家子，容干相国尊。
身犹安燕幕，心每繫龙门。
赤舄三年去，清朝百度存。
灊峰天柱折，一恸岂私恩。
挽王季海丞相·其二
作者：孙应时
朝代：宋

海量真无满，天和得大全。朝仪觌麟凤，仙骨称貂蝉。分陕初聊尔，骑箕遂窅然。平生融泄乐，端不舍黄泉。
挽王季海丞相·其二
作者：孙应时
朝代：宋

海量真无满，天和得大全。
朝仪觌麟凤，仙骨称貂蝉。
分陕初聊尔，骑箕遂窅然。
平生融洩乐，端不舍黄泉。
挽王知复书监
作者：孙应时
朝代：宋

五世衣冠盛，吾乡识故家。渥洼驹有种，和氏璧无瑕。了县真谈笑，还朝看咄嗟。天乎那可料，丹旐出京华。飞桥壮吾邑，虹影丽高深。义不烦千室，功无措万金。美哉承考意，伟矣济时心。此段无穷尽，江声共古今。公子三槐族，贫交五柳门。乡闾虽不数，书劄屡相温。前辈风流远，时情势利尊。哀哀埋玉树，此意复谁论。
挽王知复书监·其三
作者：孙应时
朝代：宋

公子三槐族，贫交五柳门。乡闾虽不数，书劄屡相温。前辈风流远，时情势利尊。哀哀埋玉树，此意复谁论。
挽王知復书监·其一
作者：孙应时
朝代：宋
体裁：五言律诗

五世衣冠盛，吾乡识故家。渥洼驹有种，和氏璧无瑕。了县真谈笑，还朝看咄嗟。天乎那可料，丹旐出京华。
挽王知復书监·其三
作者：孙应时
朝代：宋

公子三槐族，贫交五柳门。
乡闾虽不数，书札屡相温。
前辈风流远，时情势利尊。
哀哀埋玉树，此意復谁论。
挽王知復书监·其二
作者：孙应时
朝代：宋
体裁：五言律诗

飞桥壮吾邑，虹影丽高深。义不烦千室，功无措万金。美哉承考意，伟矣济时心。此段无穷尽，江声共古今。
挽石应之提刑
作者：孙应时
朝代：宋

天姥千年秀，西京万石孙。蝉联书雁塔，鼎盛说龙门。奋建光前躅，封胡蔼后昆。寝门今日泪，悽断不堪论。芹泮青灯夜，山亭皂盖春。重更双使节，总为两淮民。德意人人浃，工夫事事新。帝城车马外，才此寄经纶。甫听祥琴御，遄瞻瑞节荣。许朝丹阙去，指奉板舆行。松柳馀哀切，膏肓一梦成。意长身未老，何事了平生。昨岁吴门信，勤勤慰我穷。归来愁未慭，相望渺难同。契阔今三叹，交游并一空。哀哀盖棺了，馀论若为公。
挽石应之提刑·其一
作者：孙应时
朝代：宋
体裁：五言律诗

天姥千年秀，西京万石孙。蝉联书雁塔，鼎盛说龙门。奋建光前躅，封胡蔼后昆。寝门今日泪，悽断不堪论。
挽石应之提刑·其三
作者：孙应时
朝代：宋

甫听祥琴御，遄瞻瑞节荣。
许朝丹阙去，指奉板舆行。
松柳余哀切，膏肓一梦成。
意长身未老，何事了平生。
挽石应之提刑·其三
作者：孙应时
朝代：宋

甫听祥琴御，遄瞻瑞节荣。许朝丹阙去，指奉板舆行。松柳馀哀切，膏肓一梦成。意长身未老，何事了平生。
挽石应之提刑·其二
作者：孙应时
朝代：宋

芹泮青灯夜，山亭皂盖春。重更双使节，总为两淮民。德意人人浃，工夫事事新。帝城车马外，才此寄经纶。
挽石应之提刑·其二
作者：孙应时
朝代：宋

芹泮青灯夜，山亭皂盖春。
重更双使节，总为两淮民。
德意人人浃，工夫事事新。
帝城车马外，纔此寄经纶。
挽石应之提刑·其四
作者：孙应时
朝代：宋

昨岁吴门信，勤勤慰我穷。归来愁未慭，相望渺难同。契阔今三叹，交游并一空。哀哀盖棺了，馀论若为公。
挽石应之提刑·其四
作者：孙应时
朝代：宋

昨岁吴门信，勤勤慰我穷。
归来愁未憗，相望渺难同。
契阔今三叹，交游併一空。
哀哀盖棺了，余论若为公。
挽胡子瑞
作者：孙应时
朝代：宋

耆旧长庚月，斯人马少游。平生自绳尺，方寸不戈矛。细细巾箱字，琅琅灯火秋。子孙森满眼，赍志可无酬。三十年间事，论交踵父兄。叩门时下榻，话旧各伤情。我亦华双鬓，君仍隔九京。滞留违一恸，肠断暮云横。
挽胡子瑞·其一
作者：孙应时
朝代：宋
体裁：五言律诗

耆旧长庚月，斯人马少游。平生自绳尺，方寸不戈矛。细细巾箱字，琅琅灯火秋。子孙森满眼，赍志可无酬。
挽胡子瑞·其二
作者：孙应时
朝代：宋
体裁：五言律诗

三十年间事，论交踵父兄。叩门时下榻，话旧各伤情。我亦华双鬓，君仍隔九京。滞留违一恸，肠断暮云横。
挽莫子晋丈
作者：孙应时
朝代：宋

我里谈耆旧，高门二百年。衣冠新族绪，龟筴故山川。家以儒相励，公于志独坚。九原疑不瞑，诸子更加鞭。少日从诸老，丁年重一乡。埙篪鸣正乐，兰玉秀成行。坐客多匡鼎，途人说郑庄。哀哀晚何事，衰病讫凄凉。吾父古君子，公家贤主人。一门常旅拜，三世极情亲。遗事今谁问，知心莫重陈。上林烟草绿，千里倍伤神。
挽莫子晋丈·其一
作者：孙应时
朝代：宋
体裁：五言律诗

我里谈耆旧，高门二百年。衣冠新族绪，龟筴故山川。家以儒相励，公于志独坚。九原疑不瞑，诸子更加鞭。
挽莫子晋丈·其三
作者：孙应时
朝代：宋
体裁：五言律诗

吾父古君子，公家贤主人。一门常旅拜，三世极情亲。遗事今谁问，知心莫重陈。上林烟草绿，千里倍伤神。
挽莫子晋丈·其二
作者：孙应时
朝代：宋

少日从诸老，丁年重一乡。
埙箎鸣正乐，兰玉秀成行。
坐客多匡鼎，途人说郑庄。
哀哀晚何事，衰病讫凄凉。
挽莫子晋丈·其二
作者：孙应时
朝代：宋

少日从诸老，丁年重一乡。埙篪鸣正乐，兰玉秀成行。坐客多匡鼎，途人说郑庄。哀哀晚何事，衰病讫凄凉。
挽诸葛寿之
作者：孙应时
朝代：宋

幼学蒙题品，童心托弟兄。过从十年足，悃款一家情。无力宽贫病，传书隔死生。西风吹客泪，万里寸心明。人物殊高朗，交游见直温。蝇头深故帙，麈尾富名言。慭不仪多士，犹令重一门。若耶溪上月，空复闭山村。命矣三年病，天乎百岁期。尸饔犹有母，传业更无儿。便作平生尽，空多国士知。增光在金友，人得记埙篪。
挽诸葛寿之·其一
作者：孙应时
朝代：宋

幼学蒙题品，童心托弟兄。过从十年足，悃款一家情。无力宽贫病，传书隔死生。西风吹客泪，万里寸心明。
挽诸葛寿之·其一
作者：孙应时
朝代：宋

幼学蒙题品，童心託弟兄。
过从十年足，悃款一家情。
无力宽贫病，传书隔死生。
西风吹客泪，万里寸心明。
挽诸葛寿之·其三
作者：孙应时
朝代：宋

命矣三年病，天乎百岁期。
尸饔犹有母，传业更无儿。
便作平生尽，空多国士知。
增光在金友，人得记埙箎。
挽诸葛寿之·其三
作者：孙应时
朝代：宋

命矣三年病，天乎百岁期。尸饔犹有母，传业更无儿。便作平生尽，空多国士知。增光在金友，人得记埙篪。
挽诸葛寿之·其二
作者：孙应时
朝代：宋

人物殊高朗，交游见直温。蝇头深故帙，麈尾富名言。慭不仪多士，犹令重一门。若耶溪上月，空复闭山村。
挽诸葛寿之·其二
作者：孙应时
朝代：宋

人物殊高朗，交游见直温。
蝇头深故帙，麈尾富名言。
憗不仪多士，犹令重一门。
若耶溪上月，空復闭山村。
挽赵子固左司
作者：孙应时
朝代：宋

只道功名晚，居然宠数蕃。偏令淮楚地，屡睹钺旄尊。身隔公卿议，民私父母恩。东关往来处，肠断不堪论。曾上郎官直，中辞宰掾高。丹衷耿天日，外物等丝毫。内养神方壮，前知数莫逃。阜陵人物旧，江汉日滔滔。每叹公知我，垂恩及父兄。逢人说名姓，会面写平生。近别无双鲤，伤怀忽九京。翟公门下客，誓不负交情。
挽赵子固左司·其一
作者：孙应时
朝代：宋

只道功名晚，居然宠数蕃。偏令淮楚地，屡睹钺旄尊。身隔公卿议，民私父母恩。东关往来处，肠断不堪论。
挽赵子固左司·其一
作者：孙应时
朝代：宋

只道功名晚，居然宠数蕃。
偏令淮楚地，屡覩钺旄尊。
身隔公卿议，民私父母恩。
东关往来处，肠断不堪论。
挽赵子固左司·其三
作者：孙应时
朝代：宋
体裁：五言律诗

每叹公知我，垂恩及父兄。逢人说名姓，会面写平生。近别无双鲤，伤怀忽九京。翟公门下客，誓不负交情。
挽赵子固左司·其二
作者：孙应时
朝代：宋
体裁：五言律诗

曾上郎官直，中辞宰掾高。丹衷耿天日，外物等丝毫。内养神方壮，前知数莫逃。阜陵人物旧，江汉日滔滔。
挽赵泰州善忱
作者：孙应时
朝代：宋
体裁：五言律诗

唾拾儒科早，阶升命秩尊。斑衣娱寿斝，绮席称名园。五马催三驾，千秋闭九原。春风破山路，松柏惨何言。
挽赵泰州母刘夫人
作者：孙应时
朝代：宋
体裁：五言律诗

玉叶宜家旧，金花锡命稠。修龄开九秩，荣养指三州。足矣真无恋，翛然去不留。板舆行乐地，萧瑟桂花秋。
挽邢邦用
作者：孙应时
朝代：宋

有美天姿粹且真，温温玉树气生春。从来孝友闻乡曲，叹息如公有几人。十载潜心学有方，韬藏曾不露锋铓。前途万里能脂辖，此志伤君死未忘。区区仓掾救荒移，实惠洋洋摄令时。更有棠阴在空圄，庐山遗爱未应衰。平生事业始分毫，楩梓终须百丈高。正拟他时好梁栋，忍看摧折在蓬蒿。倾盖论交未一年，追怀三益泪潸然。为君提掖诸郎看，长已胜冠孟母贤。
挽邢邦用·其一
作者：孙应时
朝代：宋
体裁：七言绝句

有美天姿粹且真，温温玉树气生春。从来孝友闻乡曲，叹息如公有几人。
挽邢邦用·其三
作者：孙应时
朝代：宋
体裁：七言绝句

区区仓掾救荒移，实惠洋洋摄令时。更有棠阴在空圄，庐山遗爱未应衰。
挽邢邦用·其二
作者：孙应时
朝代：宋
体裁：七言绝句

十载潜心学有方，韬藏曾不露锋铓。前途万里能脂辖，此志伤君死未忘。
挽邢邦用·其五
作者：孙应时
朝代：宋
体裁：七言绝句

倾盖论交未一年，追怀三益泪潸然。为君提掖诸郎看，长已胜冠孟母贤。
挽邢邦用·其四
作者：孙应时
朝代：宋
体裁：七言绝句

平生事业始分毫，楩梓终须百丈高。正拟他时好梁栋，忍看摧折在蓬蒿。
挽钱仲耕运使
作者：孙应时
朝代：宋

乐易无畦畛，宽平不细苛。人才随世狭，时望独公多。献纳开丹禁，风神照紫荷。谁令终远外，百岁转蓬科。濒海安盐筴，潢池息盗兵。上常高计画，公不谓功名。恻怛忧民志，驱驰报国情。双溪最遗爱，歌颂未收声。族廪规模大，乡评德义尊。家传忠孝旧，国赖典刑存。曷不登三寿，嗟谁起九原。晚生长自恨，早失拜龙门。
挽钱仲耕运使·其一
作者：孙应时
朝代：宋
体裁：五言律诗

乐易无畦畛，宽平不细苛。人才随世狭，时望独公多。献纳开丹禁，风神照紫荷。谁令终远外，百岁转蓬科。
挽钱仲耕运使·其三
作者：孙应时
朝代：宋

族廪规模大，乡评德义尊。家传忠孝旧，国赖典刑存。曷不登三寿，嗟谁起九原。晚生长自恨，早失拜龙门。
挽钱仲耕运使·其三
作者：孙应时
朝代：宋

族廪规模大，乡评德义尊。
家传忠孝旧，国頼典刑存。
曷不登三寿，嗟谁起九原。
晚生长自恨，早失拜龙门。
挽钱仲耕运使·其二
作者：孙应时
朝代：宋
体裁：五言律诗

濒海安盐筴，潢池息盗兵。上常高计画，公不谓功名。恻怛忧民志，驱驰报国情。双溪最遗爱，歌颂未收声。
挽陆景渊主簿
作者：孙应时
朝代：宋

世道悬千载，书生困一科。看君荣落际，重我感伤多。斜日能鏖战，春风得凯歌。平生一主簿，恸哭闭南柯。辈行吾虽晚，交情久最亲。湖山追胜赏，棋酒过比邻。满眼思群彦，伤怀已二人。君今复何往，不忍梦音尘。儒学咸相诟，居贤不易逢。谈经弃燕说，阅士似蚁封。泾渭流无杂，芝兰气自醲。百年虽有死，我辈故情钟。儿女今何似，门阑想寂然。哀哀未白发，莽莽就黄泉。淮浦西风外，云溪宰木边。缄辞致千里，雨泪不能湔。
挽陆景渊主簿·其一
作者：孙应时
朝代：宋
体裁：五言律诗

世道悬千载，书生困一科。看君荣落际，重我感伤多。斜日能鏖战，春风得凯歌。平生一主簿，恸哭闭南柯。
挽陆景渊主簿·其三
作者：孙应时
朝代：宋
体裁：五言律诗

儒学咸相诟，居贤不易逢。谈经弃燕说，阅士似蚁封。泾渭流无杂，芝兰气自醲。百年虽有死，我辈故情钟。
挽陆景渊主簿·其二
作者：孙应时
朝代：宋

辈行吾虽晚，交情久最亲。湖山追胜赏，棋酒过比邻。满眼思群彦，伤怀已二人。君今复何往，不忍梦音尘。
挽陆景渊主簿·其二
作者：孙应时
朝代：宋

辈行吾虽晚，交情久最亲。
湖山追胜赏，棋酒过比隣。
满眼思羣彦，伤怀已二人。
君今復何往，不忍梦音尘。
挽陆景渊主簿·其四
作者：孙应时
朝代：宋

儿女今何似，门阑想寂然。哀哀未白发，莽莽就黄泉。淮浦西风外，云溪宰木边。缄辞致千里，雨泪不能湔。
挽陆景渊主簿·其四
作者：孙应时
朝代：宋

儿女今何似，门阑想寂然。
哀哀未白髮，莽莽就黄泉。
淮浦西风外，云溪宰木边。
缄辞致千里，雨泪不能湔。
斗南竹林祠歌
作者：孙应时
朝代：宋
体裁：古风

君不见唐河诸将兵马回，河朔百城门不开。边烽夜举天子怒，六龙晓发鸣春雷。金陵玉垒中道惑，澶渊一掷吁难哉。当时事势在国史，莱公之功不其伟。幽燕可还敌可臣，西顾宁论夏州李。用公不尽天所惜，天不生公更谁恃。嗟公雄豪从少年，如虎在山龙在渊。淮阴指掌楚归汉，望诸叱咤齐为燕。两朝五起岂不遇，胶漆摆撼难为坚。瘿相谗巧亦云极，鹤相恶谋何卒卒。青衫到骭吾一咍，羊酒迎道尔堪恤。可怜夷獠护装橐，想见神明扶正直。公安插竹南迁时，手回造化理不疑。云车风驭今来否，迎神送神姑尔为。萧萧寒绿泣江雨，长似襄阳堕泪碑。
新春书怀
作者：孙应时
朝代：宋

乐国急春早，寒窗独夜分。
旧期心不动，今恐老无闻。
结习唯黄卷，凝愁奈白云。
梅梢香渐少，还起炷炉熏。
新春书怀
作者：孙应时
朝代：宋

乐国急春早，寒窗独夜分。旧期心不动，今恐老无闻。结习唯黄卷，凝愁奈白云。梅梢香渐少，还起炷炉薰。
新毗陵守王立之书来以诗答之蜀中同寮也
作者：孙应时
朝代：宋
体裁：五言律诗

俯仰三年梦，差池万里归。双鱼蒙记忆，五马庆光辉。且说还家乐，休论与世违。平生岁寒约，搔首重依依。
新滩见桃杏书事
作者：孙应时
朝代：宋

今晨明客眼，桃杏照江红。
鸟咔苍山曲，人声翠竹中。
独游空远思，一笑负春风。
便想荆州道，簪花醉渚宫。
新滩见桃杏书事
作者：孙应时
朝代：宋

今晨明客眼，桃杏照江红。鸟哢苍山曲，人声翠竹中。独游空远思，一笑负春风。便想荆州道，簪花醉渚宫。
早秋独出初行邑西湖
作者：孙应时
朝代：宋

双湖带山郭，三岁甫来过。猎猎葭芦老，飞飞鸿雁多。晨晖明野树，晚思渺烟波。怀我孤山下，归欤具一蓑。
早秋独出初行邑西湖
作者：孙应时
朝代：宋

双湖带山郭，三岁甫来过。
猎猎葭芦老，飞飞鸿鴈多。
晨晖明野树，晚思渺烟波。
怀我孤山下，归欤具一蓑。
早行
作者：孙应时
朝代：宋
体裁：五言律诗

畏暑装行早，江村鸡未鸣。林庐相远近，河汉正纵横。思眇关山迥，心依斗极明。小桥聊驻马，流水有佳声。
昆山龚立道作栖闲堂取李太白题龚处士别墅诗曰龚子栖闲地都无人世喧故以为名尝托范叔刚求诗于予予许之闰八月十九日立道复自以书来为成八句
作者：孙应时
朝代：宋

一丘一壑尘埃外，三沐三薰清净身。别墅只今唐处士，高风当日汉君宾。打门未肯容惊梦，载酒谁能径卜邻。千里题诗寄心赏，多惭不是谪仙人。
昆山龚立道作栖闲堂取李太白题龚处士别墅诗曰龚子栖闲地都无人世喧故以为名尝託范叔刚求诗于予予许之闰八月十九日立道復自以书来为成八句
作者：孙应时
朝代：宋

一丘一壑尘埃外，三沐三熏清浄身。
别墅只今唐处士，高风当日汉君宾。
打门未肯容惊梦，载酒谁能径卜邻。
千里题诗寄心赏，多惭不是谪仙人。
昆山龚立道昱有月石砚屏斗南君玉诸人皆有诗余亦赋一绝
作者：孙应时
朝代：宋
体裁：七言绝句

窗间明月镇长在，此宝如今更有无。看取光辉生笔砚，可无文字继欧苏。
春日书事
作者：孙应时
朝代：宋

老与春无分，慵于世转疎。
不陪年少饮，久绝故人书。
笔研蛛丝底，家山蝶梦余。
海棠花正发，风雨定何如。
春日书事
作者：孙应时
朝代：宋

老与春无分，慵于世转疏。不陪年少饮，久绝故人书。笔研蛛丝底，家山蝶梦馀。海棠花正发，风雨定何如。
春日自警
作者：孙应时
朝代：宋

春风吹尽一川冰，野色山光弄晚晴。
节物荣枯能几许，人生寒暑正堪惊。
百围松桧秋毫壮，千丈罗纨尺寸成。
饱食安眠欲何用，彷徨终夜月华明。
春日自警
作者：孙应时
朝代：宋

春风吹尽一川冰，野色山光弄晚晴。节物荣枯能几许，人生寒暑正堪惊。百围松桧秋毫壮，千丈罗纨尺寸成。饱食安眠欲何用，徬徨终夜月华明。
春郊偶作
作者：孙应时
朝代：宋
体裁：七言绝句

春泥过雨屐声悭，野水危桥欲度难。世路迷人肠断处，黄昏天气麦秋寒。
晓晴
作者：孙应时
朝代：宋

碧海明初日，青山破宿烟。寒阴都辟易，芳景正澄鲜。屋角禽声姹，池塘蝶影翩。春光吾负汝，今日一欣然。君行定何许，舍棹越林丘。社瓮不容挽，溪毛聊可羞。禅床应濯足，衲被径蒙头。静境有真趣，乐哉何所忧。短发日夜白，年华令我愁。平生几蜡屐，旧隐一渔舟。漫有诗陶写，应须酒拍浮。相过慰情素，数肯抱琴不。
晓晴·其一
作者：孙应时
朝代：宋
体裁：五言律诗

碧海明初日，青山破宿烟。寒阴都辟易，芳景正澄鲜。屋角禽声姹，池塘蝶影翩。春光吾负汝，今日一欣然。
晓晴·其三
作者：孙应时
朝代：宋

短发日夜白，年华令我愁。平生几蜡屐，旧隐一渔舟。漫有诗陶写，应须酒拍浮。相过慰情素，数肯抱琴不。
晓晴·其三
作者：孙应时
朝代：宋

短髮日夜白，年华令我愁。
平生几蜡屐，旧隠一渔舟。
漫有诗陶写，应须酒拍浮。
相过慰情素，数肯抱琴不。
晓晴·其二
作者：孙应时
朝代：宋
体裁：五言律诗

君行定何许，舍棹越林丘。社瓮不容挽，溪毛聊可羞。禅床应濯足，衲被径蒙头。静境有真趣，乐哉何所忧。
晚望
作者：孙应时
朝代：宋
体裁：五言律诗

倚杖柴门外，蝉声晚正清。水涵初月白，山对落霞明。心迹真无事，行藏付此生。邻翁过相语，有喜近西城。
晨兴有叹
作者：孙应时
朝代：宋
体裁：五言律诗

月落霜如雪，风回水正冰。百思劳夜梦，多病怯晨兴。世事甘牢落，心期独战兢。床头书在眼，且莫负寒灯。
望建康诸山
作者：孙应时
朝代：宋

白沙城上望金陵，满眼风烟草树青。山色千年围故国，江流万里赴沧溟。惊心采石瓜洲渡，搔首长干白下亭。一笑书生强多事，萧萧飞雁落寒汀。
望建康诸山
作者：孙应时
朝代：宋

白沙城上望金陵，满眼风烟草树青。
山色千年围故国，江流万里赴沧溟。
惊心采石瓜洲渡，搔首长干白下亭。
一笑书生强多事，萧萧飞鴈落寒汀。
李允蹈以诗见诒走笔和之李号能诗诸贵人客也
作者：孙应时
朝代：宋

四海伙人物，百年各驰驱。
持身付埃尘，扰扰竟何须。
临邛家四壁，洛北饭一孟。
白首颇光荣，不媿初心无。
男儿胸中奇，玉虹自呵嘘。
沧浪振幽洁，沆瀣餐云腴。
养性一无累，经世乃其余。
芙蓉为裳衣，秋兰为佩琚。
西游畧昆崙，东征拂玄菟。
乘风羾天门，九阙请三呼。
太息治安策，中流资一壶。
河山洗祲氛，日月行天衢。
凌烟千载容，丹青为君铺。
请君办此事，勿待余子俱。
我懒復无用，藜羹守故书。
敢云骊龙睡，妄意渊中珠。
李允蹈以诗见诒走笔和之李号能诗诸贵人客也
作者：孙应时
朝代：宋

四海夥人物，百年各驰驱。持身付埃尘，扰扰竟何须。临邛家四壁，洛北饭一孟。白首颇光荣，不愧初心无。男儿胸中奇，玉虹自呵嘘。沧浪振幽洁，沆瀣餐云腴。养性一无累，经世乃其馀。芙蓉为裳衣，秋兰为佩琚。西游略昆崙，东征拂玄菟。乘风羾天门，九阙请三呼。太息治安策，中流资一壶。河山洗祲氛，日月行天衢。凌烟千载容，丹青为君铺。请君办此事，勿待馀子俱。我懒复无用，藜羹守故书。敢云骊龙睡，妄意渊中珠。
李允蹈再诗言别次韵
作者：孙应时
朝代：宋

仙人骑长鲸，醉与月相追。落笔千万篇，要与风雅期。里耳习巴唱，未省白雪词。欲当莫邪锋，断毛真一吹。文章游戏耳，功名须鼎彝。推毂天下士，岂无郑当时。我愚敢望君，君胡首肯之。酒酣激清啸，八极隘指麾。丈夫叹岁晚，不恨一别离。行行爱体素，江湖劳梦思。
李允蹈再诗言别次韵
作者：孙应时
朝代：宋

仙人骑长鲸，醉与月相追。
落笔千万篇，要与风雅期。
里耳习巴唱，未省白雪词。
欲当莫邪锋，断毛真一吹。
文章游戏耳，功名须鼎彝。
推毂天下士，岂无郑当时。
我愚敢望君，君胡首肯之。
酒酣激清啸，八极隘指麾。
丈夫嘆岁晚，不恨一别离。
行行爱体素，江湖劳梦思。
李简夫知易用其父韵见贻且示和陶一编併和二章答之·其一
作者：孙应时
朝代：宋

晚矣归来悟昨非，喜君先我和陶诗。
何嫌潦倒心长在，故想呻吟气不衰。
春日鶑啼花发处，秋空云静月明时。
箇中差胜长安客，俯仰无宁似戚施。
李简夫知易用其父韵见贻且示和陶一编并和二章答之
作者：孙应时
朝代：宋

晚矣归来悟昨非，喜君先我和陶诗。何嫌潦倒心长在，故想呻吟气不衰。春日莺啼花发处，秋空云静月明时。个中差胜长安客，俯仰无宁似戚施。閒中笔墨故相宜，遣兴由来不厌诗。日仰慈颜长自爱，年方强仕莫言衰。新来定得安心法，此事还胜未病时。肯共切磋须我辈，独无琼玖报先施。
李简夫知易用其父韵见贻且示和陶一编并和二章答之·其二
作者：孙应时
朝代：宋
体裁：七言律诗

閒中笔墨故相宜，遣兴由来不厌诗。日仰慈颜长自爱，年方强仕莫言衰。新来定得安心法，此事还胜未病时。肯共切磋须我辈，独无琼玖报先施。
杖锡山
作者：孙应时
朝代：宋

万杉夹道磴千盘，岩水溪风彻骨寒。
坐久云烟过庭角，睡余星斗转阑干。
登临不尽山川险，景物无穷世界宽。
会得人生安乐法，不须禅板与蒲团。
杖锡山
作者：孙应时
朝代：宋

万杉夹道磴千盘，岩水溪风彻骨寒。坐久云烟过庭角，睡馀星斗转阑干。登临不尽山川险，景物无穷世界宽。会得人生安乐法，不须禅板与蒲团。
杜子贞远访自言山居之胜以二诗送之
作者：孙应时
朝代：宋

识子云溪上，天星已再周。故人今略尽，斯世果何求。得丧元相似，乘除岂自谋。初心幸无恙，馀事一虚舟。喜说山居胜，兰亭一盼中。松楸今十世，竹帛故三公。念德心何极，幽栖道未穷。吾归访岩壑，鸡黍更谁同。
杜子贞远访自言山居之胜以二诗送之·其一
作者：孙应时
朝代：宋

识子云溪上，天星已再周。
故人今略尽，斯世果何求。
得丧元相似，乘除岂自谋。
初心幸无恙，余事一虚舟。
杜子贞远访自言山居之胜以二诗送之·其一
作者：孙应时
朝代：宋

识子云溪上，天星已再周。故人今略尽，斯世果何求。得丧元相似，乘除岂自谋。初心幸无恙，馀事一虚舟。
杜子贞远访自言山居之胜以二诗送之·其二
作者：孙应时
朝代：宋
体裁：五言律诗

喜说山居胜，兰亭一盼中。松楸今十世，竹帛故三公。念德心何极，幽栖道未穷。吾归访岩壑，鸡黍更谁同。
杭都旅舍腊日感事
作者：孙应时
朝代：宋
体裁：七言律诗

三年腊日常为客，愁绝梅花独自看。万里尘沙走西蜀，九衢风雪卧长安。生来可是儒冠误，老去偏知世路难。安得长閒伴溪叟，醉歌时掣钓鱼竿。
枕上口占
作者：孙应时
朝代：宋

喧喧凫雁起寒汀，淡淡书窗半欲明。听彻霜钟发深思，对床攲枕有诗成。
枕上口占
作者：孙应时
朝代：宋

喧喧鳬雁起寒汀，淡淡书窗半欲明。
听彻霜钟发深思，对床欹枕有诗成。
梁山刘制参园亭
作者：孙应时
朝代：宋

刘侯家有相业堂，东都旧第城中央。剑南参谋今白发，官班且复尚书郎。买田筑室蟠龙下，闺门孝友师一乡。好园十亩当道入，绿竹万个搀天长。池亭面势各有趣，花木手种新成行。客来呼酒径留饮，小鬟妙舞工持觞。人生适意但如此，何用尘土纷劻勷。我来度峡五十日，山深路恶神惨伤。眼明此邦万石坝，况逢好事容徜徉。野鹤寮中最清绝，蜡梅水仙方弄香。为公一醉出门去，祝公眉寿长康彊。
梁山刘制参园亭
作者：孙应时
朝代：宋

刘侯家有相业堂，东都旧第城中央。
剑南参谋今白髮，官班且復尚书郎。
买田筑室蟠龙下，闺门孝友师一乡。
好园十亩当道入，绿竹万箇搀天长。
池亭面势各有趣，花木手种新成行。
客来呼酒径留饮，小鬟妙舞工持觞。
人生适意但如此，何用尘土纷劻勷。
我来度峡五十日，山深路恶神惨伤。
眼明此邦万石坝，况逢好事容徜徉。
野鹤寮中最清绝，蜡梅水仙方弄香。
为公一醉出门去，祝公眉寿长康彊。
梅花
作者：孙应时
朝代：宋

眼明那得许精神，为问凡花隔几尘。雪月故为三益友，乾坤又付一番春。诗情消得吟成瘦，画手终应苦未真。于我心期独何事，小窗清夜绝相亲。
梅花
作者：孙应时
朝代：宋

眼明那得许精神，为问凡花隔几尘。
雪月故为三益友，干坤又付一番春。
诗情消得吟成瘦，画手终应苦未真。
于我心期独何事，小窗清夜绝相亲。
梦蜀中一山寺曰龙塘有龙祠余似尝屡游也题诗别之未足两句而寤因足成之
作者：孙应时
朝代：宋

客游几度到龙塘，沙路萦纡草木香。
雪后江山余壮观，秋来楼阁记新凉。
百年此役何时再，万里东归託兴长。
风景留人重迴首，犹须好句与平章。
梦蜀中一山寺曰龙塘有龙祠余似尝屡游也题诗别之未足两句而寤因足成之
作者：孙应时
朝代：宋

客游几度到龙塘，沙路萦纡草木香。雪后江山馀壮观，秋来楼阁记新凉。百年此役何时再，万里东归托兴长。风景留人重回首，犹须好句与平章。
次仲氏韵
作者：孙应时
朝代：宋

客裏三年恨，归来百虑轻。
静堪眠夜雨，梦不数邮程。
荒径九节杖，凉窗二尺檠。
吾生本易足，此外復何营。
次仲氏韵
作者：孙应时
朝代：宋

客里三年恨，归一百虑轻。
静堪眠夜雨，梦不数邮程。
荒径九节杖，凉窗二尺檠。
吾生本易足，此外复何营。
次仲氏韵
作者：孙应时
朝代：宋

客里三年恨，归来百虑轻。静堪眠夜雨，梦不数邮程。荒径九节杖，凉窗二尺檠。吾生本易足，此外复何营。
次仲氏韵
作者：孙应时
朝代：宋

曲生真得圣之清，风味超然一座倾。肯向春寒慰牢落，令人心事转和平。枵腹贪书颇自强，年来得失正相当。须知耳目尘埃尽，始见山林日月长。故人惊我鬓丝多，一叹相逢可若何。勋业向来无此梦，菱花何必遣重磨。
次仲氏韵·其一
作者：孙应时
朝代：宋
体裁：七言绝句

曲生真得圣之清，风味超然一座倾。肯向春寒慰牢落，令人心事转和平。
次仲氏韵·其三
作者：孙应时
朝代：宋
体裁：七言绝句

故人惊我鬓丝多，一叹相逢可若何。勋业向来无此梦，菱花何必遣重磨。
次仲氏韵·其二
作者：孙应时
朝代：宋
体裁：七言绝句

枵腹贪书颇自强，年来得失正相当。须知耳目尘埃尽，始见山林日月长。
次日湖上
作者：孙应时
朝代：宋

山南山北水平湖，屏障天开画不如。
好在风流王谢宅，扁舟来往未应疎。
次日湖上
作者：孙应时
朝代：宋

山南山北水平湖，屏障天开画不如。好在风流王谢宅，扁舟来往未应疏。
正月二十八日避难至海陵从先流寓兄弟之招仍邂逅冯元礼故人二首之一
作者：孙应时
朝代：宋

百闲身犹在，尪羸怯镜看。
干戈朝食拙，风雨夜眠难。
天际旄头远，淮南春首寒。
病夫药裹外，兄弟为谋安。
武担山
作者：孙应时
朝代：宋

北上武担寺，南临蜀锦园。风烟带城郭，禾黍半江村。今古本同梦，废兴那复论。惟应一坡竹，可共洗心言。小饮不成醉，清谈多所欣。秋声摇落日，野色乱寒云。心事长千载，腰围更几分。西风丛桂发，倚槛得相闻。
武担山·其一
作者：孙应时
朝代：宋

北上武担寺，南临蜀锦园。风烟带城郭，禾黍半江村。今古本同梦，废兴那复论。惟应一坡竹，可共洗心言。
武担山·其一
作者：孙应时
朝代：宋

北上武担寺，南临蜀锦园。
风烟带城郭，禾黍半江村。
今古本同梦，废兴那復论。
惟应一坡竹，可共洗心言。
武担山·其二
作者：孙应时
朝代：宋
体裁：五言律诗

小饮不成醉，清谈多所欣。秋声摇落日，野色乱寒云。心事长千载，腰围更几分。西风丛桂发，倚槛得相闻。
武担山感事
作者：孙应时
朝代：宋

归心极江海，秋梦著丘园。鸥鹭白蘋渚，牛羊黄叶村。古人真已远，世事渺难论。想见陶元亮，觞来不得言。客里愁如积，朝来意亦欣。鸣阶无宿雨，度隙有归云。且免泥盈尺，犹祈岁十分。中原念淮浙，不忍话传闻。身不入莲社，意非同漆园。閒来阅风物，归去老山村。气味故相许，渊源须细论。灯前秋夜永，未可付忘言。襟怀能坦坦，色笑更欣欣。似道黄叔度，草玄扬子云。归舟真已具，别袂不能分。岁月愁边雁，飞鸣报客闻。
武担山感事·其一
作者：孙应时
朝代：宋

归心极江海，秋梦着丘园。
鸥鹭白苹渚，牛羊黄叶村。
古人真已远，世事渺难论。
想见陶元亮，觞来不得言。
武担山感事·其一
作者：孙应时
朝代：宋

归心极江海，秋梦著丘园。鸥鹭白蘋渚，牛羊黄叶村。古人真已远，世事渺难论。想见陶元亮，觞来不得言。
武担山感事·其三
作者：孙应时
朝代：宋
体裁：五言律诗

身不入莲社，意非同漆园。閒来阅风物，归去老山村。气味故相许，渊源须细论。灯前秋夜永，未可付忘言。
武担山感事·其二
作者：孙应时
朝代：宋

客裏愁如积，朝来意亦欣。
鸣阶无宿雨，度隙有归云。
且免泥盈尺，犹祈岁十分。
中原念淮浙，不忍话传闻。
武担山感事·其二
作者：孙应时
朝代：宋

客里愁如积，朝来意亦欣。鸣阶无宿雨，度隙有归云。且免泥盈尺，犹祈岁十分。中原念淮浙，不忍话传闻。
武担山感事·其四
作者：孙应时
朝代：宋

襟怀能坦坦，色笑更欣欣。似道黄叔度，草玄扬子云。归舟真已具，别袂不能分。岁月愁边雁，飞鸣报客闻。
武担山感事·其四
作者：孙应时
朝代：宋

襟怀能坦坦，色笑更欣欣。
似道黄叔度，草玄扬子云。
归舟真已具，别袂不能分。
岁月愁边鴈，飞鸣报客闻。
武担西台和师文作
作者：孙应时
朝代：宋

西台在何许，秋草暮云间。
十亩有余竹，一窗无数山。
望远足离思，忧时多苦颜。
相看终惜醉，更挈酒缾还。
武担西台和师文作
作者：孙应时
朝代：宋

西台在何许，秋草暮云间。十亩有馀竹，一窗无数山。望远足离思，忧时多苦颜。相看终惜醉，更挈酒瓶还。
母氏生日
作者：孙应时
朝代：宋

两年万里望飞云，惭媿慈亲费倚门。
好在兰陔扶白髮，依然梅蘂照清樽。
斑衣愿保长称寿，石窌仍看迭拜恩。
更问何时足怀抱，诜诜玉雪弄重孙。
母氏生日
作者：孙应时
朝代：宋

两年万里望飞云，惭愧慈亲费倚门。好在兰陔扶白发，依然梅蕊照清樽。斑衣愿保长称寿，石窌仍看叠拜恩。更问何时足怀抱，诜诜玉雪弄重孙。
母氏生日阴晴晏温夜后虽小雨或作或止而帖然不风诸老人皆不须设火若前一夕则甚雨次夕则雨且风寒真若有相之者感愧有作
作者：孙应时
朝代：宋
体裁：七言律诗

草草称觞寿我亲，每惭天意俯从人。连宵又似去年雨，淑景偏回此日春。富贵何如长得健，诗书元自不羞贫。秫田五亩犹堪酿，愿作尧天百岁民。
母氏生朝会同官
作者：孙应时
朝代：宋
体裁：七言律诗

乐回和气作春温，香袅祥云映酒尊。盛事同官皆有母，可人今岁喜生孙。一杯首奉吾亲寿，百拜心知造物恩。看取朱颜长不老，年年宾客醉盈门。
毗陵龚君以崇见投古风思致不凡依韵答之
作者：孙应时
朝代：宋

驱车适古道，道古世已今。翳翳逃空虚，幸有跫然音。欢言指万里，握手再沈吟。得无霜露繁，恐复江汉深。我闻道渴者，朵颐望梅林。至味难诳口，达士多远心。天渊本旷荡，鸢鱼各飞沈。相期昆崙颠，弄月鸣瑶瑟。松柏有佳色，矫矫涧谷涯。要经鸾凤栖，岂怨人迹遐。匠石初未逢，千岁甘枯槎。万牛送明堂，亦不以自誇。奇物固落落，念此毋叹嗟。君看蒿蓬茂，正足供鸣蛙。深根忍霜雪，生意日已嘉。终然拔青云，勿虑岁月赊。
毗陵龚君以崇见投古风思致不凡依韵答之·其一
作者：孙应时
朝代：宋

驱车适古道，道古世已今。翳翳逃空虚，幸有跫然音。欢言指万里，握手再沈吟。得无霜露繁，恐复江汉深。我闻道渴者，朵颐望梅林。至味难诳口，达士多远心。天渊本旷荡，鸢鱼各飞沈。相期昆崙颠，弄月鸣瑶瑟。
毗陵龚君以崇见投古风思致不凡依韵答之·其二
作者：孙应时
朝代：宋

松柏有佳色，矫矫涧谷涯。要经鸾凤栖，岂怨人迹遐。匠石初未逢，千岁甘枯槎。万牛送明堂，亦不以自誇。奇物固落落，念此毋叹嗟。君看蒿蓬茂，正足供鸣蛙。深根忍霜雪，生意日已嘉。终然拔青云，勿虑岁月赊。
毗陵龚君以崈见投古风思致不凡依韵答之·其一
作者：孙应时
朝代：宋

驱车适古道，道古世已今。
翳翳逃空虚，幸有跫然音。
欢言指万里，握手再沈吟。
得无霜露繁，恐復江汉深。
我闻道渴者，朵颐望梅林。
至味难诳口，达士多远心。
天渊本旷荡，鸢鱼各飞沈。
相期昆崙颠，弄月鸣瑶瑟。
毗陵龚君以崈见投古风思致不凡依韵答之·其二
作者：孙应时
朝代：宋

松柏有佳色，矫矫涧谷涯。
要经鸾凤栖，岂怨人迹遐。
匠石初未逢，千岁甘枯槎。
万牛送明堂，亦不以自夸。
奇物固落落，念此毋嘆嗟。
君看蒿蓬茂，正足供鸣蛙。
深根忍霜雪，生意日已嘉。
终然拔青云，勿虑岁月赊。
永康虎头山
作者：孙应时
朝代：宋

去年东上虎头滩，今年西踏虎头山。定无万里封侯相，且复两川行脚还。眼中金马碧鸡路，坐上铜梁玉垒关。丈夫万事付前定，长啸往来天地间。
永康虎头山
作者：孙应时
朝代：宋

去年东上虎头滩，今年西踏虎头山。
定无万里封侯相，且復两川行脚还。
眼中金马碧鸡路，坐上铜梁玉垒关。
丈夫万事付前定，长啸往来天地间。
汉州房公湖
作者：孙应时
朝代：宋

阴阴老木匝平湖，想见房公用意初。
眼底园池那有此，胸中丘壑故须渠。
风流正自能传世，成败应难尽信书。
万里兹游销客恨，不辞一赏醉春余。
汉州房公湖
作者：孙应时
朝代：宋

阴阴老木匝平湖，想见房公用意初。眼底园池那有此，胸中丘壑故须渠。风流正自能传世，成败应难尽信书。万里兹游销客恨，不辞一赏醉春馀。
江上作
作者：孙应时
朝代：宋
体裁：七言律诗

不羞烛影照苍波，独向江头步绿莎。历历风烟行地阔，冥冥云海得天多。沙晴百网收渔市，山晚千帆殷棹歌。约取清秋弄明月，一尊重欲酹东坡。
江北梅开殊晚和林实之别驾韵
作者：孙应时
朝代：宋

水边篱落影疏疏，一见风姿意豁如。驿使莫嫌时节晚，少留春半作春初。楚江横月一枝明，想见江南半落英。等是春风有先后，不妨调鼎看功成。地远天寒饱雪霜，深林依旧十分香。玉堂茅舍公休问，一种风流压众芳。清诗吟赏慰花神，唤起风情寂寞滨。正是参军旧题处，须公还作一家春。一笑无言桃李场，从教遥夜斗寒香。红梅何意败家法，便欲从时作闹妆。许氏南园十里间，嗟跎胜赏怯春寒。寄声行客如回首，莫把寻常醉眼看。
江北梅开殊晚和林实之别驾韵·其一
作者：孙应时
朝代：宋

水边篱落影疎疎，一见风姿意豁如。
驿使莫嫌时节晚，少留春半作春初。
江北梅开殊晚和林实之别驾韵·其一
作者：孙应时
朝代：宋

水边篱落影疏疏，一见风姿意豁如。驿使莫嫌时节晚，少留春半作春初。
江北梅开殊晚和林实之别驾韵·其三
作者：孙应时
朝代：宋
体裁：七言绝句

地远天寒饱雪霜，深林依旧十分香。玉堂茅舍公休问，一种风流压众芳。
江北梅开殊晚和林实之别驾韵·其二
作者：孙应时
朝代：宋
体裁：七言绝句

楚江横月一枝明，想见江南半落英。等是春风有先后，不妨调鼎看功成。
江北梅开殊晚和林实之别驾韵·其五
作者：孙应时
朝代：宋

一笑无言桃李场，从教遥夜斗寒香。红梅何意败家法，便欲从时作闹妆。
江北梅开殊晚和林实之别驾韵·其五
作者：孙应时
朝代：宋

一笑无言桃李场，从教遥夜斗寒香。
红梅何意败家法，便欲从时作闹粧。
江北梅开殊晚和林实之别驾韵·其六
作者：孙应时
朝代：宋

许氏南园十里间，嗟跎胜赏怯春寒。寄声行客如回首，莫把寻常醉眼看。
江北梅开殊晚和林实之别驾韵·其六
作者：孙应时
朝代：宋

许氏南园十里间，嗟跎胜赏怯春寒。
寄声行客如迴首，莫把寻常醉眼看。
江北梅开殊晚和林实之别驾韵·其四
作者：孙应时
朝代：宋
体裁：七言绝句

清诗吟赏慰花神，唤起风情寂寞滨。正是参军旧题处，须公还作一家春。
池口阻风雨
作者：孙应时
朝代：宋

江头三日系扁舟，秋浦齐山欠一游。已自无人念羁客，更禁风雨作春愁。一江风雨送春归，漠漠汀洲白鹭飞。舟子相呼更添缆，水来新没钓船矶。
池口阻风雨·其一
作者：孙应时
朝代：宋

江头三日系扁舟，秋浦齐山欠一游。已自无人念羁客，更禁风雨作春愁。
池口阻风雨·其一
作者：孙应时
朝代：宋

江头三日繫扁舟，秋浦齐山欠一游。
已自无人念羁客，更禁风雨作春愁。
池口阻风雨·其二
作者：孙应时
朝代：宋
体裁：七言绝句

一江风雨送春归，漠漠汀洲白鹭飞。舟子相呼更添缆，水来新没钓船矶。
沌中即事
作者：孙应时
朝代：宋
体裁：古风

武昌西南云梦泽，水平不动玻璃碧。葭芦莽苍生暮烟，杨柳萧条带秋色。北接沧浪南洞庭，八九百里荒荒白。一渠纡萦十日行，巧避江涛如过席。平生闻说沌鱼美，满篮不受百钱直。我来涨潦渔者稀，罾网高悬钓竿掷。苇屋人家绝可怜，欲没未没三四尺。倚树为巢葑作床，剥菱炊菰自朝夕。青裙皂髻长儿女，城市繁华岂曾识。屋头一艇是生涯，丁算未必逃官籍。迢迢客路几叹息，茫茫宇宙何终极。有酒无鱼莫浪愁，独醉月明听吹笛。
泛东湖风浪作复止
作者：孙应时
朝代：宋

万顷重湖东复东，意行得怕打头风。故畦遗穗粼粼在，野水寒林处处通。鸿雁汀洲渺葭苇，牛羊篱落见儿童。衣冠尘土空头白，惭愧扁舟把钓翁。
泛东湖风浪作復止
作者：孙应时
朝代：宋

万顷重湖东復东，意行得怕打头风。
故畦遗穗粼粼在，野水寒林处处通。
鸿雁汀洲渺葭苇，牛羊篱落见儿童。
衣冠尘土空头白，惭愧扁舟把钓翁。
洞庭湖
作者：孙应时
朝代：宋

明湖纳宇宙，春思满楼台。沙鸟一行去，风帆千里来。平生眼今饱，落日首重回。会趁江山约，还愁白发催。
洞庭湖
作者：孙应时
朝代：宋

明湖纳宇宙，春思满楼台。
沙鸟一行去，风帆千里来。
平生眼今饱，落日首重迴。
会趁江山约，还愁白髮催。
海陵岁暮
作者：孙应时
朝代：宋

地气长江北，云容古戍边。层冰明薄日，积雪了穷年。乡远劳羁梦，官閒足晏眠。客来相劳苦，不责坐无毡。猎骑呼鹰地，胡笳落雁边。梅花非故里，草色近新年。莫苦登楼望，聊须殢酒眠。江南多贵将，歌舞怅垂毡。城郭依荒草，风云带极边。犹多故时老，共说太平年。岁聘皇华去，秋防戍鼓眠。谁知明主意，拊髀忆青毡。
海陵岁暮·其一
作者：孙应时
朝代：宋
体裁：五言律诗

地气长江北，云容古戍边。层冰明薄日，积雪了穷年。乡远劳羁梦，官閒足晏眠。客来相劳苦，不责坐无毡。
海陵岁暮·其三
作者：孙应时
朝代：宋
体裁：五言律诗

城郭依荒草，风云带极边。犹多故时老，共说太平年。岁聘皇华去，秋防戍鼓眠。谁知明主意，拊髀忆青毡。
海陵岁暮·其二
作者：孙应时
朝代：宋
体裁：五言律诗

猎骑呼鹰地，胡笳落雁边。梅花非故里，草色近新年。莫苦登楼望，聊须殢酒眠。江南多贵将，歌舞怅垂毡。
涧壁梁公主祠云武帝女也据高冢上林木郁然形势开敞盖公主所葬欤无碑志未及考诸记载士大夫留诗未见有起人意者余守风四日为十二韵
作者：孙应时
朝代：宋

萧翁本胜士，诸郎多艺文。伤哉晚大谬，家国成丝棼。主昔食何邑，桃李争秾芬。禁脔必王谢，风流映青云。岂其独天幸，不见台城军。曲阿故近甸，茂林有高坟。玉鱼既无恙，庙食仍蒿焄。此事乃可书，所恨荒前闻。千舟集浦溆，吉卜叩灵氛。我亦肃襟屦，一瓣崇炉薰。徘徊慨千载，江波日沄沄。谁当著奇语，歌之拟湘君。
涧壁梁公主祠云武帝女也据高冢上林木鬰然形势开敞盖公主所葬欤无碑志未及考诸记载士大夫留诗未见有起人意者余守风四日为十二韵
作者：孙应时
朝代：宋

萧翁本胜士，诸郎多艺文。
伤哉晚大谬，家国成丝棼。
主昔食何邑，桃李争秾芬。
禁脔必王谢，风流映青云。
岂其独天幸，不见台城军。
曲阿故近甸，茂林有高坟。
玉鱼既无恙，庙食仍蒿焄。
此事乃可书，所恨荒前闻。
千舟集浦溆，吉卜叩灵氛。
我亦肃襟屦，一瓣崇鑪熏。
徘徊慨千载，江波日沄沄。
谁当着奇语，歌之拟湘君。
涧壁阻风登小山四望书怀
作者：孙应时
朝代：宋

崇阿岸长江，荒蹊得徐步。徘徊一舒眺，邂逅豁心素。天壤故宏廓，川涂渺回互。苍烟极东溟，落日临北固。波光荡汀渚，碧色明草树。淮南平如砥，万象入指顾。低迷江都宫，隐辚瓜洲戍。依依眷昔游，恻恻起遐慕。向来犹喜事，所历有奇趣。摧颓八九年，日已不如故。两脚厌行李，万里谙长路。乃穷岷山源，重到入海处。结交岂不广，览古亦云富。所抱忧国心，知非济时具。晨昏耿重闱，裘葛窘童孺。脱然决东耕，孤舟久东骛。寖近真自喜，凌险有馀惧。可怜兹丛薄，政尔淹杖屦。云容尚飞扬，风意何郁怒。人事谅难必，江神非所忤。庶蒙皇天慈，稳借一帆度。致意孙兴公，寻君遂初赋。
涧壁阻风登小山四望书怀
作者：孙应时
朝代：宋

崇阿岸长江，荒蹊得徐步。
徘徊一舒眺，邂逅豁心素。
天壤故宏廓，川涂渺回互。
苍烟极东溟，落日临北固。
波光荡汀渚，碧色明草树。
淮南平如砥，万象入指顾。
低迷江都宫，隠辚瓜洲戍。
依依眷昔游，恻恻起遐慕。
向来犹喜事，所历有奇趣。
摧颓八九年，日已不如故。
两脚厌行李，万里谙长路。
乃穷岷山源，重到入海处。
结交岂不广，览古亦云富。
所抱忧国心，知非济时具。
晨昏耿重闱，裘葛窘童孺。
脱然决东耕，孤舟久东骛。
寖近真自喜，凌险有余惧。
可怜兹丛薄，政尔淹杖屦。
云容尚飞扬，风意何鬰怒。
人事谅难必，江神非所忤。
庶蒙皇天慈，稳借一帆度。
致意孙兴公，寻君遂初赋。
清凉寺
作者：孙应时
朝代：宋

胜绝清凉寺，低迷德庆堂。
崇阿纳遐景，遗蹟想前王。
豪杰兵戈后，风流翰墨场。
凭栏意何极，归鸟度斜阳。
清凉寺
作者：孙应时
朝代：宋

胜绝清凉寺，低迷德庆堂。崇阿纳遐景，遗迹想前王。豪杰兵戈后，风流翰墨场。凭栏意何极，归鸟度斜阳。
游凌云峰答陈同年韵
作者：孙应时
朝代：宋
体裁：七言律诗

行行欲尽剑南州，满意凌云九顶游。樽俎楼台一长啸，江山风月几清秋。古人胜赏分明在，滩水悲鸣日夜流。万里重来渺难必，扁舟去住总成愁。
游灵岩观瀑布
作者：孙应时
朝代：宋

一雨天气清，暑事亮未酷。
烦嚣念萧散，兹晨正休沐。
篮舆试经行，胜槩入遐瞩。
纡余缘清溪，窈窕得幽谷。
一岩四壁凈，千仞落飞瀑。
雷霆鞭蛰户，风雨撼林麓。
光寒白虹下，势剧天河覆。
缤纷曜冰雪，激射碎珠玉。
危亭着佳处，尽日看不足。
澒洞开心胸，眩晃新耳目。
龙脐更奇事，滴滴挂崖腹。
人言七年旱，不减此一掬。
天壤富瓌怪，名字有显伏。
冉溪逢子厚，酿泉须永叔。
摩挲苍苔碑，徒倚古寺竹。
微吟忽忘归，俗驾不可宿。
游灵岩观瀑布
作者：孙应时
朝代：宋

一雨天气清，暑事亮未酷。烦嚣念萧散，兹晨正休沐。篮舆试经行，胜槩入遐瞩。纡馀缘清溪，窈窕得幽谷。一岩四壁净，千仞落飞瀑。雷霆鞭蛰户，风雨撼林麓。光寒白虹下，势剧天河覆。缤纷曜冰雪，激射碎珠玉。危亭著佳处，尽日看不足。澒洞开心胸，眩晃新耳目。龙脐更奇事，滴滴挂崖腹。人言七年旱，不减此一掬。天壤富瑰怪，名字有显伏。冉溪逢子厚，酿泉须永叔。摩挲苍苔碑，徒倚古寺竹。微吟忽忘归，俗驾不可宿。
濡须道中
作者：孙应时
朝代：宋

睡足蓬窗江月明，濡须浦口片帆轻。菰蒲两岸长春水，杨柳一村啼晓莺。休指山川问今古，且欣时节正蚕耕。白鸥容与沧波去，应识幽人万里情。
濡须道中
作者：孙应时
朝代：宋

睡足蓬窗江月明，濡须浦口片帆轻。
菰蒲两岸长春水，杨柳一村啼晓鶑。
休指山川问今古，且欣时节正蚕耕。
白鸥容与沧波去，应识幽人万里情。
灯下学书偶成
作者：孙应时
朝代：宋

学书乃一乐，人或罕知趣。
而我欲成癖，矻矻了朝暮。
天资苦凡弱，师法非早悟。
目力又已衰，怳若在烟雾。
虽然日数纸，就视辄自恶。
旁人谬怂惥，定未识佳处。
右军固神品，大令亦体具。
嫡传张与颜，尚未肯怀素。
颇怪近世评，似为米老误。
雄奇在风骨，隠括须法度。
安得再少年，令我进一步。
人高书乃高，此语俗子怒。
灯下学书偶成
作者：孙应时
朝代：宋

学书乃一乐，人或罕知趣。而我欲成癖，矻矻了朝暮。天资苦凡弱，师法非早悟。目力又已衰，恍若在烟雾。虽然日数纸，就视辄自恶。旁人谬怂恿，定未识佳处。右军固神品，大令亦体具。嫡传张与颜，尚未肯怀素。颇怪近世评，似为米老误。雄奇在风骨，隐括须法度。安得再少年，令我进一步。人高书乃高，此语俗子怒。
爰亚夫自涪陵以小舟追路相送及予于枥木观下同至万州游岑公洞其归也作七言送之
作者：孙应时
朝代：宋
体裁：七言律诗

不辞一舸下三州，送我能为信宿留。腹有琅玕元自润，气兼熊豹不妨遒。清尊近对江云湿，乌帽高寻洞卉秋。莫负武夷当日语，几披尺素泪横流。
玉虚洞
作者：孙应时
朝代：宋

驾言玉虚游，奇绝慰心赏。
余雪明层阴，初旭上清朗。
寒溪玻瓈色，远壑风雨响。
刺船度石濑，散策步林莽。
洞门划褰开，瑶室下深广。
分明堂九筵，帢匝旗五丈。
壁纹妙雕刻，石骨工刬磢。
云霞夹日月，麾幢导龙象。
异哉非人境，俨然故仙仗。
犬鹿访前闻，笙鹤寄真想。
天宝本衰运，灵扃为谁敞。
峥嵘昔祠殿，萧瑟今废壤。
谢公诗绚丽，黄郎笔豪爽。
断碑亦可怜，英标復何往。
把酒酹孤亭，回头嘆尘鞅。
幽讨方自兹，当费屐几两。
玉虚洞
作者：孙应时
朝代：宋

驾言玉虚游，奇绝慰心赏。馀雪明层阴，初旭上清朗。寒溪玻瓈色，远壑风雨响。刺船度石濑，散策步林莽。洞门划褰开，瑶室下深广。分明堂九筵，帢匝旗五丈。壁纹妙雕刻，石骨工刬磢。云霞夹日月，麾幢导龙象。异哉非人境，俨然故仙仗。犬鹿访前闻，笙鹤寄真想。天宝本衰运，灵扃为谁敞。峥嵘昔祠殿，萧瑟今废壤。谢公诗绚丽，黄郎笔豪爽。断碑亦可怜，英标复何往。把酒酹孤亭，回头叹尘鞅。幽讨方自兹，当费屐几两。
王子中使君家东涧修竹
作者：孙应时
朝代：宋

一径修篁百亩深，倚天乔木更阴阴。
红尘万事不到眼，好景四时长会心。
稳着亭台添远趣，透开风月自清音。
使君晋宋家人物，消得閒中此醉吟。
王子中使君家东涧脩竹
作者：孙应时
朝代：宋

一径脩篁百亩深，倚天乔木更阴阴。红尘万事不到眼，好景四时长会心。稳著亭台添远趣，透开风月自清音。使君晋宋家人物，消得閒中此醉吟。
用前韵感事
作者：孙应时
朝代：宋

驹去不食藿，马佚能伤葵。烈士多慷慨，耿耿谁当知。起吟清夜阑，边月明春闺。寸心杜陵老，澒洞终南齐。竽门抱瑶瑟，雅与时好乖。闭门守长饥，毅然丈夫哉。南楚卧龙士，北燕黄金台。但使本根在，功名真傥来。
用前韵感事·其一
作者：孙应时
朝代：宋
体裁：古风

驹去不食藿，马佚能伤葵。烈士多慷慨，耿耿谁当知。起吟清夜阑，边月明春闺。寸心杜陵老，澒洞终南齐。
用前韵感事·其二
作者：孙应时
朝代：宋
体裁：古风

竽门抱瑶瑟，雅与时好乖。闭门守长饥，毅然丈夫哉。南楚卧龙士，北燕黄金台。但使本根在，功名真傥来。
用范叔刚韵送陈亮功同年
作者：孙应时
朝代：宋

人物相后先，筦库故多士。若人海邦来，清渭照泾水。风尘不自惮，远业正在此。林深兰荃芳，波动金石止。三年亦何事，一笑聊复尔。天风今扶摇，势作九万里。未令游蓬山，亦合佐槐市。富贵善移人，须公直如矢。平生十年书，喜见习凿齿。少留更舂容，春醪荐鲂鲤。
用范叔刚韵送陈亮功同年
作者：孙应时
朝代：宋

人物相后先，筦库故多士。
若人海邦来，清渭照泾水。
风尘不自惮，远业正在此。
林深兰荃芳，波动金石止。
三年亦何事，一笑聊復尔。
天风今扶摇，势作九万里。
未令游蓬山，亦合佐槐市。
富贵善移人，须公直如矢。
平生十年书，喜见习凿齿。
少留更舂容，春醪荐鲂鲤。
用韵戏简叔
作者：孙应时
朝代：宋

平生习主簿，泾渭极分明。学道深忘味，能诗新有声。弈宁论胜负，琴不计亏成。独怕春宵雁，南来动别情。
用韵戏简叔
作者：孙应时
朝代：宋

平生习主簿，泾渭极分明。
学道深忘味，能诗新有声。
弈宁论胜负，琴不计亏成。
独怕春宵鴈，南来动别情。
用韵赠李恭父
作者：孙应时
朝代：宋
体裁：七言律诗

浮云富贵适堪怜，烈士襟期定不然。拭目去为三岛客，此心莫负九重天。虽云小草容同味，敢与昌阳较引年。下直如寻故人梦，书来同我钓鱼船。
留妻兄张伯高
作者：孙应时
朝代：宋

千里三年别，轮肠日万周。交亲谁得似，声气早相求。把手儿能笑，开樽妇可谋。天寒须且住，未放剡溪舟。叹息青云器，功名指掌中。星星今一老，衮衮看诸公。饮剧休辞醉，文高不送穷。丈夫心事在，未许俗人同。
留妻兄张伯高·其一
作者：孙应时
朝代：宋
体裁：五言律诗

千里三年别，轮肠日万周。交亲谁得似，声气早相求。把手儿能笑，开樽妇可谋。天寒须且住，未放剡溪舟。
留妻兄张伯高·其二
作者：孙应时
朝代：宋
体裁：五言律诗

叹息青云器，功名指掌中。星星今一老，衮衮看诸公。饮剧休辞醉，文高不送穷。丈夫心事在，未许俗人同。
登仙木
作者：孙应时
朝代：宋
体裁：七言律诗

刘樊蝉蜕此登仙，老木当年已插天。玉骨半枯犹秀润，苍皮新长已荣鲜。蟠桃时熟三千岁，铜狄重摩五百年。化鹤未归山寂寂，徘徊谁与问因缘。
益昌僧寺静境轩
作者：孙应时
朝代：宋
体裁：五言律诗

落照久未夕，断云低不飞。孤舟上水急，归鸟度山微。萧飒天涯鬓，淋浪醉后衣。凭栏一笑去，客梦转头非。
益昌夜泊
作者：孙应时
朝代：宋

孤舟了不梦邯郸，起凭阑干烟水閒。五夜清风鸣鼓角，一天佳月悄江山。客身憔悴衣尘黑，世路崎岖鬓发斑。未决乘流便东下，明朝且复剑门关。
益昌夜泊
作者：孙应时
朝代：宋

孤舟了不梦邯郸，起凭阑干烟水閒。
五夜清风鸣鼓角，一天佳月悄江山。
客身憔悴衣尘黑，世路崎岖鬓髮斑。
未决乘流便东下，明朝且復剑门关。
眉州
作者：孙应时
朝代：宋
体裁：七言绝句

文华要是山川气，看到眉州四海空。尊者庵前双石笋，令人真见两苏公。
石匮阁和少陵韵
作者：孙应时
朝代：宋

榴花开正红，杏子熟已赤。谽谺倚天嶂，戌削出水石。小驿有幽意，江风满青壁。悠然一杯酒，劳汝万里客。长安此北去，古人多遗迹。萧条干戈后，俛仰关塞迫。宿师苦馈饷，诸将饱恩泽。三叹复出门，危梯欲何适。
石庄临大江望江阴君山怀淮阴尉用去年送行韵寄之
作者：孙应时
朝代：宋

日把文书揖上官，恐将心事负儒冠。尘埃日月忙中度，学问工夫实处难。莺谷已成经岁别，鹪巢且向一枝安。绝怜对眼江南北，不得君山并马看。
石庄临大江望江阴君山怀淮阴尉用去年送行韵寄之
作者：孙应时
朝代：宋

日把文书揖上官，恐将心事负儒冠。
尘埃日月忙中度，学问工夫实处难。
鶑谷已成经岁别，鹪巢且向一枝安。
绝怜对眼江南北，不得君山并马看。
石应之校书招同胡崇礼赵几道饮白莲社晚雨
作者：孙应时
朝代：宋

白莲远公社，不能致渊明。雷峰峰下庵，乃复浪此名。野客当暑来，喜甚荷风生。柳渚睇窈窕，竹房步纡萦。西轩正虚寂，一镜湖光平。小饮试谈噱，高吟发幽清。两士幕府彦，主人芸阁英。我虽漫浪者，颇复同胜情。六合自今古，百年各经营。悠然一笑粲，急雨催诗成。
石应之校书招同胡崇礼赵几道饮白莲社晚雨
作者：孙应时
朝代：宋

白莲远公社，不能致渊明。
雷峰峰下庵，乃復浪此名。
野客当暑来，喜甚荷风生。
柳渚睇窈窕，竹房步纡萦。
西轩正虚寂，一镜湖光平。
小饮试谈噱，高吟发幽清。
两士幕府彦，主人芸阁英。
我虽漫浪者，颇復同胜情。
六合自今古，百年各经营。
悠然一笑粲，急雨催诗成。
石柜阁和少陵韵
作者：孙应时
朝代：宋

榴花开正红，杏子熟已赤。
谽谺倚天嶂，戌削出水石。
小驿有幽意，江风满青壁。
悠然一杯酒，劳汝万里客。
长安此北去，古人多遗迹。
萧条干戈后，俛仰关塞迫。
宿师苦馈饷，诸将饱恩泽。
三叹復出门，危梯欲何适。
石灶
作者：孙应时
朝代：宋

石灶沧潭上，烹茶定几回。舟人因记得，俗客未经来。
石竈
作者：孙应时
朝代：宋

石竈沧潭上，烹茶定几迴。
舟人因记得，俗客未经来。
石龟古梅
作者：孙应时
朝代：宋

妙绝人间独此逢，石龟峰下野桥东。亭亭玉骨冰肌子，栉栉苍髯绿发翁。偃蹇生怀千古意，萧疏元是一家风。何妨少入时人眼，鼎鼐终论第一功。
石龟古梅
作者：孙应时
朝代：宋

妙绝人间独此逢，石龟峰下野桥东。
亭亭玉骨氷肌子，栉栉苍髯绿髮翁。
偃蹇生怀千古意，萧疎元是一家风。
何妨少入时人眼，鼎鼐终论第一功。
碧云即事
作者：孙应时
朝代：宋

唧唧秋蛩鸣，耿耿秋夜长。
简篇负初心，枕簟怯新凉。
朝曦入疎牖，宿云散前冈。
归欤一叶舟，浩歌听沧浪。
碧云即事
作者：孙应时
朝代：宋

唧唧秋蛩鸣，耿耿秋夜长。简篇负初心，枕簟怯新凉。朝曦入疏牖，宿云散前冈。归欤一叶舟，浩歌听沧浪。
祐侄初赴乡举吾家读书三世至此侄才七人作十八韵诲之
作者：孙应时
朝代：宋

家学今三世，儒流甫七人。生涯元窭悴，存没几酸辛。父干真吾责，孙枝见汝新。提携从总丱，成长及冠巾。幸有源流正，应先器质醇。绪馀虽耳染，缘饰匪天真。黄卷心怀古，青灯坐达晨。定无钱使鬼，当见笔如神。科目诚沿袭，朝家重选抡。桂分清夜月，花趁曲江春。此日云霄路，他年柱石臣。成功期济世，私喜固荣亲。俗薄堪长笑，才轻不自珍。膀肛誇小技，屑窣较微尘。努力初濡翰，驰心谨问津。利名卑汲汲，教诲实谆谆。莫滥齐庭吹，空惭越里颦。裁诗不尽意，持付合书绅。
秋日书怀
作者：孙应时
朝代：宋

宦情都漠漠，愁思正悠悠。
黄叶白苹渚，清风明月楼。
归欤想彭泽，老矣欠菟裘。
行止君休问，吾生不繫舟。
秋日书怀
作者：孙应时
朝代：宋

宦情都漠漠，愁思正悠悠。黄叶白蘋渚，清风明月楼。归欤想彭泽，老矣欠菟裘。行止君休问，吾生不系舟。
秋日程伯玉携诗见过次韵
作者：孙应时
朝代：宋
体裁：古风

秋声入梧桐，落叶惊瓮牖。菊丛生细香，安排作重九。幽子曳杖吟，蓬门独搔首。故人惠然来，新诗出琼玖。欢言扫吾室，饾饤随所有。高谈杂古今，疑义相可否。当年醉翁意，固不在杯酒。人生等一梦，谅无金石寿。从渠豢钟鼎，未可薄藜糗。斯须较荣枯，千载判妍丑。君侯文章家，世胄衣冠后。何伤回宪贫，正是裘牧友。俗子揶揄人，古道陵迟久。无劳问董龙，定是何鸡狗。
秋日遣兴
作者：孙应时
朝代：宋

门前白水映青山，草满荒庭昼掩关。莫恨穷居穷到骨，平生未有此情閒。今年炎毒异他年，及此秋风意洒然。身世还须几寒暑，吾生何事不随缘。清秋佳月不寻常，何限歌楼醉夜长。要是超然尘外客，一杯差不负孤光。故人强半随流水，世事新来似弈棋。老我壮心消折尽，镜中唯有鬓如丝。学书成癖故童心，颇复欣然得趣深。一字千金亦安用，等閒容我度光阴。虚斋独寝意偏清，梦断秋窗月正明。匡坐偶然成导引，未须痴绝慕长生。
秋日遣兴·其一
作者：孙应时
朝代：宋
体裁：七言绝句

门前白水映青山，草满荒庭昼掩关。莫恨穷居穷到骨，平生未有此情閒。
秋日遣兴·其三
作者：孙应时
朝代：宋
体裁：七言绝句

清秋佳月不寻常，何限歌楼醉夜长。要是超然尘外客，一杯差不负孤光。
秋日遣兴·其二
作者：孙应时
朝代：宋
体裁：七言绝句

今年炎毒异他年，及此秋风意洒然。身世还须几寒暑，吾生何事不随缘。
秋日遣兴·其五
作者：孙应时
朝代：宋

学书成癖故童心，颇复欣然得趣深。一字千金亦安用，等閒容我度光阴。
秋日遣兴·其五
作者：孙应时
朝代：宋

学书成癖故童心，颇復欣然得趣深。
一字千金亦安用，等閒容我度光阴。
秋日遣兴·其六
作者：孙应时
朝代：宋
体裁：七言绝句

虚斋独寝意偏清，梦断秋窗月正明。匡坐偶然成导引，未须痴绝慕长生。
秋日遣兴·其四
作者：孙应时
朝代：宋
体裁：七言绝句

故人强半随流水，世事新来似弈棋。老我壮心消折尽，镜中唯有鬓如丝。
秋晓
作者：孙应时
朝代：宋

高叶明初日，偏林澹远烟。晴空如滉漾，秋气更暄妍。睡足小窗净，心清浮虑捐。与人同乐意，忧国见丰年。
秋晓
作者：孙应时
朝代：宋

高叶明初日，偏林澹远烟。
晴空如滉漾，秋气更暄妍。
睡足小窗浄，心清浮虑捐。
与人同乐意，忧国见丰年。
秋雨复将害稼
作者：孙应时
朝代：宋

颇怪秋频雨，兼疑暑顿凉。岁方祈有駜，梦岂误无羊。敢与朝廷议，唯观宇宙康。由来誇上瑞，不必颂芝房。废圃馀荒径，扶筇独往来。未愁风脱叶，生怕雨添苔。得与民心乐，何妨笑口开。神龙应念我，落日首重回。
秋雨复将害稼·其一
作者：孙应时
朝代：宋

颇怪秋频雨，兼疑暑顿凉。岁方祈有駜，梦岂误无羊。敢与朝廷议，唯观宇宙康。由来誇上瑞，不必颂芝房。
秋雨复将害稼·其二
作者：孙应时
朝代：宋

废圃馀荒径，扶筇独往来。未愁风脱叶，生怕雨添苔。得与民心乐，何妨笑口开。神龙应念我，落日首重回。
秋雨復将害稼·其一
作者：孙应时
朝代：宋

颇怪秋频雨，兼疑暑顿凉。
岁方祈有駜，梦岂误无羊。
敢与朝廷议，唯观宇宙康。
由来夸上瑞，不必颂芝房。
秋雨復将害稼·其二
作者：孙应时
朝代：宋

废圃余荒径，扶筇独往来。
未愁风脱叶，生怕雨添苔。
得与民心乐，何妨笑口开。
神龙应念我，落日首重回。
秋雨旬日偶成
作者：孙应时
朝代：宋
体裁：五言律诗

积雨断行迹，满门秋草深。老禾眠水底，野菌出墙阴。懒负读书眼，閒多忧国心。夜长幽梦短，清耳听虫吟。
立夏日泛舟游青山憩杨氏庵示诸生
作者：孙应时
朝代：宋
体裁：古风

岁序忽云夏，青春去安归。天清风气朗，游子怀芳菲。碧湖泛我舟，轻云湛晴晖。入谷山寂寂，缘溪水围围。翛然得幽憩，丹葩耀岩扉。鸟声自歌呼，竹色相因依。举觞伫遥念，日月如梭飞。平生静中愿，岁晚无相违。
章安镇感事
作者：孙应时
朝代：宋

越峤东南穷，连山赴沧海。章安古州宅，陵谷谅迁改。前江渺万顷，风雨鱼龙汇。嗟哉地远绝，髣髴形势在。忆昨南渡初，云雷震纷叆。莎洲舣龙舰，白日照金铠。儿童识汉官，草木被尧彩。是时元勋谁，成公国上宰。人心翼宗社，天命安鼎鼐。那知中原事，惊呼五十载。丹衷自结发，弹剑气？嵬。时清忘夙昔，悲歌起衰怠。举头天门高，狂言小臣罪。功名故难量，时节亦有待。临流想前英，奕奕动风采。渔郎定何心，波间声欸乃。
章安镇感事
作者：孙应时
朝代：宋
体裁：古风

越峤东南穷，连山赴沧海。章安古州宅，陵谷谅迁改。前江渺万顷，风雨鱼龙汇。嗟哉地远绝，髣髴形势在。忆昨南渡初，云雷震纷叆。莎洲舣龙舰，白日照金铠。儿童识汉官，草木被尧彩。是时元勋谁，成公国上宰。人心翼宗社，天命安鼎鼐。那知中原事，惊呼五十载。丹衷自结发，弹剑气�嵬。时清忘夙昔，悲歌起衰怠。举头天门高，狂言小臣罪。功名故难量，时节亦有待。临流想前英，奕奕动风采。渔郎定何心，波间声欸乃。
章安镇感事
作者：孙应时
朝代：宋

越峤东南穷，连山赴沧海。
章安古州宅，陵谷谅迁改。
前江渺万顷，风雨鱼龙汇。
嗟哉地远绝，髣髴形势在。
忆昨南渡初，云雷震纷叆。
莎洲舣龙舰，白日照金铠。
儿童识汉官，草木被尧彩。
是时元勋谁，成公国上宰。
人心翼宗社，天命安鼎鼐。
那知中原事，惊呼五十载。
丹衷自结髮，弹剑气𡾋嵬。
时清忘夙昔，悲歌起衰怠。
举头天门高，狂言小臣罪。
功名故难量，时节亦有待。
临流想前英，奕奕动风采。
渔郎定何心，波间声欵乃。
章荆州再招宴渚宫重湖
作者：孙应时
朝代：宋
体裁：七言律诗

平生绛帐马荆州，肯念天涯万里舟。百丈便从沙岸发，联镳还作渚宫游。芙蓉满意留连客，橙橘随时断送秋。不惜重湖重一醉，明朝巴峡暮猿愁。
端午侍母氏饮有怀二兄偶阅二苏是日高安唱和慨然用韵
作者：孙应时
朝代：宋
体裁：古风

簿书束缚人，挥汗日亭午。平生世念薄，问子何自苦。佳辰相寻过，乐事稀可数。拨置为亲寿，菖花糁盘黍。欢言记时节，风俗自荆楚。独嗟我常棣，不得同笑语。杨梅应正熟，筀笋堪自煮。对床负归约，枕流惭乃祖。会当誓丘墓，畏出如畏虎。莫作两苏公，空言终龃龉。
答任检法
作者：孙应时
朝代：宋

壮意当年隘九州，天涯今日倦孤游。空江水落鱼龙夜，故国云深鸿雁秋。惜把山川对幽独，暂须谈笑作风流。知心叹绝任夫子，肯和巴歌为解愁。幕下清风十六州，德人胸次有天游。偏将好句招诗社，不起争心效弈秋。我拙蒉桴鸣土鼓，君贤玉瓒映黄流。苍苍云海相期急，未用烦纡拟四愁。文字潮州更柳州，兴来八表共神游。骅骝陇阪长鸣日，鹰隼霜天得意秋。鼎鼎百年均昨梦，纷纷一世几名流。为君倾倒平生话，不作人间儿女愁。
答任检法·其一
作者：孙应时
朝代：宋

壮意当年隘九州，天涯今日倦孤游。空江水落鱼龙夜，故国云深鸿雁秋。惜把山川对幽独，暂须谈笑作风流。知心叹绝任夫子，肯和巴歌为解愁。
答任检法·其一
作者：孙应时
朝代：宋

壮意当年隘九州，天涯今日倦孤游。
空江水落鱼龙夜，故国云深鸿雁秋。
惜把山川对幽独，蹔须谈笑作风流。
知心叹绝任夫子，肯和巴歌为解愁。
答任检法·其三
作者：孙应时
朝代：宋
体裁：七言律诗

文字潮州更柳州，兴来八表共神游。骅骝陇阪长鸣日，鹰隼霜天得意秋。鼎鼎百年均昨梦，纷纷一世几名流。为君倾倒平生话，不作人间儿女愁。
答任检法·其二
作者：孙应时
朝代：宋
体裁：七言律诗

幕下清风十六州，德人胸次有天游。偏将好句招诗社，不起争心效弈秋。我拙蒉桴鸣土鼓，君贤玉瓒映黄流。苍苍云海相期急，未用烦纡拟四愁。
答俞履道见赠
作者：孙应时
朝代：宋

黄尘车马日纷嚣，万事春冰过眼消。赖有诸公扶正气，犹令千载见英标。多君吐论心奇壮，顾我凋年齿动摇。好待明堂采梁栋，勿誇翘楚向薪樵。
答俞履道见赠
作者：孙应时
朝代：宋

黄尘车马日纷嚣，万事春冰过眼消。
頼有诸公扶正气，犹令千载见英标。
多君吐论心奇壮，顾我凋年齿动摇。
好待明堂采梁栋，勿夸翘楚向薪樵。
答剑门朱宰和益昌夜泊韵
作者：孙应时
朝代：宋

好辞绝妙过邯郸，开卷清风起坐间。想见襟怀濯冰雪，如闻吟啸满云山。离亭剑阁千峰碧，归梦莱衣五彩斑。尊酒相逢更何许，秋帆回首下牢关。
答剑门朱宰和益昌夜泊韵
作者：孙应时
朝代：宋

好辞绝妙过邯郸，开卷清风起坐间。
想见襟怀濯冰雪，如闻吟啸满云山。
离亭剑阁千峰碧，归梦莱衣五彩斑。
尊酒相逢更何许，秋帆迴首下牢关。
答叔刚见贻
作者：孙应时
朝代：宋

浪复辞家客凤城，小楼春昼写兰亭。从教佩印荣苏子，岂为锄金动管宁。尚有故人同一笑，何妨时俗忌偏醒。君知濯濯东风柳，早晚飞花变绿萍。
答叔刚见贻
作者：孙应时
朝代：宋

浪復辞家客凤城，小楼春昼写兰亭。
从教佩印荣苏子，岂为鉏金动管宁。
尚有故人同一笑，何妨时俗忌偏醒。
君知濯濯东风柳，早晚飞花变绿萍。
答季章和寄同舍韵
作者：孙应时
朝代：宋

论交万里外，意气薄云天。孤舟日已远，拥书夜无眠。骊珠从何来，光景明一川。椟藏怀永好，欲报心茫然。仙风自洒落，古气更清深。雕几荐六瑚，定无尘土侵。儒生传旧法，君子爱初心。愿令百世下，重听云韶音。
答季章和寄同舍韵·其一
作者：孙应时
朝代：宋
体裁：古风

论交万里外，意气薄云天。孤舟日已远，拥书夜无眠。骊珠从何来，光景明一川。椟藏怀永好，欲报心茫然。
答季章和寄同舍韵·其二
作者：孙应时
朝代：宋
体裁：古风

仙风自洒落，古气更清深。雕几荐六瑚，定无尘土侵。儒生传旧法，君子爱初心。愿令百世下，重听云韶音。
答成都虞子韶钤干寄书信兼示近作
作者：孙应时
朝代：宋

珍重西来双鲤鱼，更传佳句起愁予。
相思已是五年别，多媿先无一字书。
欲话锦城疑是梦，谁怜霜鬓不禁梳。
青毡黄閤君侯事，早拟相逢倘下车。
答成都虞子韶钤干寄书信兼示近作
作者：孙应时
朝代：宋

珍重西来双鲤鱼，更传佳句起愁予。相思已是五年别，多愧先无一字书。欲话锦城疑是梦，谁怜霜鬓不禁梳。青毡黄閤君侯事，早拟相逢倘下车。
答杨霖用前韵见赠
作者：孙应时
朝代：宋

沧沧万里无时盈，太山四维不可仆。
蛙井跳梁徒自喜，蚁垤崔嵬欲何就。
物情小大乃尔悬，人心是非当自究。
荣名乍满妻孥笑，权利偏供宾客僦。
纷纷逐臭坐穷年，往往攫金忘正昼。
谈夸亦或轻万钟，蹴嘑忍能甘一豆。
人怜世网苦易缚，我悲古道迂难售。
文章小技本游戏，功业有时真际辏。
六经坠地谁羽翼，众说滔天谁拯救。
独行不畏迹随削，危言便恐眉遭灸。
舞雩鼓瑟洙泗远，弄月吟风伊洛旧。
晨霞翠柏足糇粮，秋兰芳芷堪怀袖。
此身今愧五斗役，归心日绕千岩秀。
平生未饱书册愿，老大自知人物陋。
意存当世力不能，名忝儒生实难副。
杨侯杨侯豪杰士，霜鹘横空天马骤。
叵堪高谊谬推挽，喜见雄词豁昏瞀。
端能有意千载前，执鞭请试从公后。
答杨霖用前韵见赠
作者：孙应时
朝代：宋

沧沧万里无时盈，太山四维不可仆。蛙井跳梁徒自喜，蚁垤崔嵬欲何就。物情小大乃尔悬，人心是非当自究。荣名乍满妻孥笑，权利偏供宾客僦。纷纷逐臭坐穷年，往往攫金忘正昼。谈誇亦或轻万钟，蹴嘑忍能甘一豆。人怜世网苦易缚，我悲古道迂难售。文章小技本游戏，功业有时真际辏。六经坠地谁羽翼，众说滔天谁拯救。独行不畏迹随削，危言便恐眉遭灸。舞雩鼓瑟洙泗远，弄月吟风伊洛旧。晨霞翠柏足糇粮，秋兰芳芷堪怀袖。此身今愧五斗役，归心日绕千岩秀。平生未饱书册愿，老大自知人物陋。意存当世力不能，名忝儒生实难副。杨侯杨侯豪杰士，霜鹘横空天马骤。叵堪高谊谬推挽，喜见雄词豁昏瞀。端能有意千载前，执鞭请试从公后。
答潘文叔见寄予十月尝访文叔文叔许来而犹未也
作者：孙应时
朝代：宋

别离一何久，迢递阻音形。
重上君子堂，相见眼终青。
君颜尚冰玉，我鬓已星星。
借问十载间，风波两蓬萍。
岭剑各万里，心目多所经。
归来且强健，怳然真梦醒。
可怜万修竹，清音玉珑玲。
萧条媚寒日，约畧环翠屏。
相携復一笑，芝兰有余馨。
孤云自舒卷，野鹤来青冥。
平生阅羣彦，十八九雕零。
吾徒亦何愿，毕景依林垧。
种秫令可酿，储粟常满缾。
琴书奉娱玩，足以陶性灵。
千载伐木篇，此意神所听。
往来亦奚惮，江浦堪扬舲。
答潘文叔见寄予十月尝访文叔文叔许来而犹未也
作者：孙应时
朝代：宋

别离一何久，迢递阻音形。重上君子堂，相见眼终青。君颜尚冰玉，我鬓已星星。借问十载间，风波两蓬萍。岭剑各万里，心目多所经。归来且强健，恍然真梦醒。可怜万修竹，清音玉珑玲。萧条媚寒日，约略环翠屏。相携复一笑，芝兰有馀馨。孤云自舒卷，野鹤来青冥。平生阅群彦，十八九彫零。吾徒亦何愿，毕景依林坰。种秫令可酿，储粟常满瓶。琴书奉娱玩，足以陶性灵。千载伐木篇，此意神所听。往来亦奚惮，江浦堪扬舲。
答王甫抚干和荆江亭韵
作者：孙应时
朝代：宋

剑郁气冲斗，珠潜光媚川。丈夫自有在，时俗难为妍。钟期苟未逢，我琴不须弦。别路渺湖海，相思心炯然。清诗报我来，琼玖羞木李。感我万古心，迢迢如江水。楚宫歌舞地，春农耕废址。变化日相寻，荣华何用喜。乐哉新相知，开怀接谈宴。插花醉不辞，风光惜流转。酒阑欲上马，握手增眷眷。平生我辈人，定非儿女恋。别时记抚掌，醉剧语无伦。君如齐辕固，独不类平津。交游半白头，心迹谁为陈。由来松柏干，不争桃李春。
答王甫抚干和荆江亭韵·其一
作者：孙应时
朝代：宋

剑郁气冲斗，珠潜光媚川。丈夫自有在，时俗难为妍。钟期苟未逢，我琴不须弦。别路渺湖海，相思心炯然。
答王甫抚干和荆江亭韵·其一
作者：孙应时
朝代：宋

剑鬰气衝斗，珠潜光媚川。
丈夫自有在，时俗难为妍。
钟期苟未逢，我琴不须絃。
别路渺湖海，相思心炯然。
答王甫抚干和荆江亭韵·其三
作者：孙应时
朝代：宋

乐哉新相知，开怀接谈宴。插花醉不辞，风光惜流转。酒阑欲上马，握手增眷眷。平生我辈人，定非儿女恋。
答王甫抚干和荆江亭韵·其三
作者：孙应时
朝代：宋

乐哉新相知，开怀接谈讌。
插花醉不辞，风光惜流转。
酒阑欲上马，握手增眷眷。
平生我辈人，定非儿女恋。
答王甫抚干和荆江亭韵·其二
作者：孙应时
朝代：宋
体裁：古风

清诗报我来，琼玖羞木李。感我万古心，迢迢如江水。楚宫歌舞地，春农耕废址。变化日相寻，荣华何用喜。
答王甫抚干和荆江亭韵·其四
作者：孙应时
朝代：宋

别时记抚掌，醉剧语无伦。君如齐辕固，独不类平津。交游半白头，心迹谁为陈。由来松柏干，不争桃李春。
答王甫抚干和荆江亭韵·其四
作者：孙应时
朝代：宋

别时记抚掌，醉剧语无伦。
君如齐辕固，独不类平津。
交游半白头，心迹谁为陈。
由来松柏榦，不争桃李春。
答王甫抚干和荆江亭韵子宝东归以嘤其鸣矣求友声为韵作古诗七章宽予旅怀次其韵·其一
作者：孙应时
朝代：宋
体裁：古风

一年三送君，到家能几程。白云耿我怀，更想啼孩婴。过门道无恙，忧端幸少平。因之慰猿鹤，无为长怨声。
答简夫
作者：孙应时
朝代：宋

不怪年来万事非，聊须把酒赋新诗。乾坤正自无今昔，草木何妨有变衰。白发我甘投老去，红颜君惜卧春时。古人不朽终何事，此段工夫可浪施。拂拭瑶琴听我歌，汤汤三叹又峨峨。了知世道从来久，长觉人心苦太多。便踏早朝陪凤辇，更忧春梦隔鲸波。此生付与天公竟，铁杵成针取次磨。
答简夫·其一
作者：孙应时
朝代：宋

不怪年来万事非，聊须把酒赋新诗。乾坤正自无今昔，草木何妨有变衰。白发我甘投老去，红颜君惜卧春时。古人不朽终何事，此段工夫可浪施。
答简夫·其一
作者：孙应时
朝代：宋

不怪年来万事非，聊须把酒赋新诗。
干坤正自无今昔，草木何妨有变衰。
白髮我甘投老去，红颜君惜卧春时。
古人不朽终何事，此段工夫可浪施。
答简夫·其二
作者：孙应时
朝代：宋

拂拭瑶琴听我歌，汤汤三叹又峨峨。了知世道从来久，长觉人心苦太多。便踏早朝陪凤辇，更忧春梦隔鲸波。此生付与天公竟，铁杵成针取次磨。
答简夫·其二
作者：孙应时
朝代：宋

拂拭瑶琴听我歌，汤汤三叹又峩峩。
了知世道从来久，长觉人心苦太多。
便踏早朝陪凤辇，更忧春梦隔鲸波。
此生付与天公竟，铁杵成针取次磨。
答简夫李简夫知易用其父韵见贻且示和陶一编并和二章答之·其一
作者：孙应时
朝代：宋
体裁：七言律诗

晚矣归来悟昨非，喜君先我和陶诗。何嫌潦倒心长在，故想呻吟气不衰。春日莺啼花发处，秋空云静月明时。个中差胜长安客，俯仰无宁似戚施。
答陈子序庠见贻
作者：孙应时
朝代：宋

论功畏蝇虎，作计只蜗牛。松菊招元亮，江湖要子牟。閒须杯问月，愁不赋登楼。从此相寻地，羊裘一钓舟。汩没知何事，摧颓欲暮年。剑鸣长自匣，琴弄更须弦。落落心元在，星星发可怜。与君三叹息，不忍话前贤。可人无俗韵，之子故清门。直节豫章后，高名唯室孙。早知文律令，还要学根原。逆旅能频过，何妨坐达昏。
答陈子序庠见贻·其一
作者：孙应时
朝代：宋
体裁：五言律诗

论功畏蝇虎，作计只蜗牛。松菊招元亮，江湖要子牟。閒须杯问月，愁不赋登楼。从此相寻地，羊裘一钓舟。
答陈子序庠见贻·其三
作者：孙应时
朝代：宋
体裁：五言律诗

可人无俗韵，之子故清门。直节豫章后，高名唯室孙。早知文律令，还要学根原。逆旅能频过，何妨坐达昏。
答陈子序庠见贻·其二
作者：孙应时
朝代：宋

汩没知何事，摧颓欲暮年。剑鸣长自匣，琴弄更须弦。落落心元在，星星发可怜。与君三叹息，不忍话前贤。
答陈子序庠见贻·其二
作者：孙应时
朝代：宋

汩没知何事，摧颓欲暮年。
剑鸣长自匣，琴弄更须絃。
落落心元在，星星髮可怜。
与君三叹息，不忍话前贤。
简叔自临安之官鄂渚专书问讯多寄近作以诗谢之用前岁赠别韵
作者：孙应时
朝代：宋

与君异姓似诸昆，文采风流帝子孙。
珍重征途犹问讯，殷勤诗卷遣重论。
光寒牛斗韬龙剑，兴逸江湖着瓠樽。
混混人间谁虎鼠，冥冥物外独鹏鲲。
閒中日月无追恨，圣处工夫岂浪言。
万里此心长对面，莫寻别赋苦消魂。
简叔自临安之官鄂渚专书问讯多寄近作以诗谢之用前岁赠别韵
作者：孙应时
朝代：宋

与君异姓似诸昆，文采风流帝子孙。珍重征途犹问讯，殷勤诗卷遣重论。光寒牛斗韬龙剑，兴逸江湖著瓠樽。混混人间谁虎鼠，冥冥物外独鹏鲲。閒中日月无追恨，圣处工夫岂浪言。万里此心长对面，莫寻别赋苦消魂。
胜果僧舍与叶养源论武侯出处作数韵记之
作者：孙应时
朝代：宋

隆中躬耕归，抱膝咏梁父。谁称此卧龙，名字震东土。平生惟老庞，忘言各心许。相从亦何为，誓不入州府。敲门刘豫州，见我欲安语。三来信勤恳，定非曹袁侣。社稷高帝孙，此公更儒苦。不辞为君起，死生不相负。呜呼豪杰士，所重在出处。人言汉丞相，阿衡师尚父。纶巾拜遗像，英气凛千古。当时实少年，才二十四五。风云有时会，人物难浪与。诸贤诚慷慨，毋劳自夸诩。
胜果僧舍与叶养源论武侯出处作数韵记之
作者：孙应时
朝代：宋

隆中躬耕归，抱膝咏梁父。
谁称此卧龙，名字震东土。
平生惟老庞，忘言各心许。
相从亦何为，誓不入州府。
敲门刘豫州，见我欲安语。
三来信勤恳，定非曹袁侣。
社稷高帝孙，此公更儒苦。
不辞为君起，死生不相负。
呜呼豪杰士，所重在出处。
人言汉丞相，阿衡师尚父。
纶巾拜遗像，英气凛千古。
当时实少年，纔二十四五。
风云有时会，人物难浪与。
诸贤诚慷慨，毋劳自夸诩。
胡元迈集句作宫词二百首求题跋为书两章
作者：孙应时
朝代：宋

五侯鲭具人间味，百衲衣裒天下工。宫体故宜供帖子，玉堂何日唤诗翁。不讥飞燕在昭阳，但托流莺满建章。狗监若逢杨得意，何妨持此奉君王。
胡元迈集句作宫词二百首求题跋为书两章·其一
作者：孙应时
朝代：宋
体裁：七言绝句

五侯鲭具人间味，百衲衣裒天下工。宫体故宜供帖子，玉堂何日唤诗翁。
胡元迈集句作宫词二百首求题跋为书两章·其二
作者：孙应时
朝代：宋

不讥飞燕在昭阳，但托流莺满建章。狗监若逢杨得意，何妨持此奉君王。
胡元迈集句作宫词二百首求题跋为书两章·其二
作者：孙应时
朝代：宋

不讥飞燕在昭阳，但託流鶑满建章。
狗监若逢杨得意，何妨持此奉君王。
腊月二日雪霁与王君玉荣淳甫谒山阴陆放翁夜归
作者：孙应时
朝代：宋
体裁：七言律诗

十日山阴雪塞门，晓来飞霰尚纷纷。扁舟忽忆寻安道，载酒还成访子云。便喜晴湖光璀璨，何妨归路日黄曛。侯家燠馆多良宴，此段风流恐未闻。
腊月初七日夜梦游山林间清甚赋诗半就觉而忘之追成八句
作者：孙应时
朝代：宋

杜门终岁少过从，一室萧然百念空。
纸上陈言皆妙用，胸中余味有新功。
搘筇饱看千山月，欹枕閒听万窍风。
麤饭浊醪能送日，苍颜白髮任成翁。
腊月初七日夜梦游山林间清甚赋诗半就觉而忘之追成八句
作者：孙应时
朝代：宋

杜门终岁少过从，一室萧然百念空。纸上陈言皆妙用，胸中馀味有新功。支筇饱看千山月，攲枕閒听万窍风。粗饭浊醪能送日，苍颜白发任成翁。
自东屯夜还舟中
作者：孙应时
朝代：宋
体裁：五言律诗

白帝水云暗，东屯灯火归。春泥悭弊屐，山雨湿征衣。远役谅难践，胜情那得违。关城吏相笑，痴绝似君稀。
自兴州浮嘉陵还益昌
作者：孙应时
朝代：宋
体裁：七言律诗

夜促清觞醉武兴，晓飞轻舸下嘉陵。平生海上渔樵子，此日天涯云水僧。万里身心萦老母，一年书札负交朋。秋风已定莼鲈约，俛仰兹游记昔曾。
自益昌为武兴之行
作者：孙应时
朝代：宋

独客行愈远，此儿真自痴。江流浩呼汹，栈路凛攲危。好鸟迎人处，凉风拂面时。山头破茅驿，索笔又题诗。
自益昌为武兴之行
作者：孙应时
朝代：宋

独客行愈远，此儿真自痴。
江流浩呼汹，栈路凛欹危。
好鸟迎人处，凉风拂面时。
山头破茅驿，索笔又题诗。
自警
作者：孙应时
朝代：宋

忿燥肝或裂，惧剧胆能破。吾身幸无苦，及兹无乃过。虚中阅万物，谷响聊应和。可令蟆蚀月，竟作蚁随磨。根危实易感，骤咽忽已唾。何当安如山，持用警昏惰。
自警
作者：孙应时
朝代：宋

忿燥肝或裂，惧剧胆能破。
吾身幸无苦，及兹无乃过。
虚中阅万物，谷响聊应和。
可令蟆蚀月，竟作蚁随磨。
根危实易感，骤嚥忽已唾。
何当安如山，持用警昏惰。
舟中晚思
作者：孙应时
朝代：宋
体裁：五言律诗

山郡寒仍少，江村晚易昏。梅花浑雪色，树影半云根。远役竟何事，壮怀谁与论。布帆无恙在，长啸下荆门。
舟宿莫城
作者：孙应时
朝代：宋
体裁：五言律诗

泽国寒初重，霜天晚自温。孤舟一杯酒，斜月数家村。美睡聊相补，劳生得更论。烛湖疑在眼，灯火闭柴门。
舟自震泽道吴兴城外有感
作者：孙应时
朝代：宋

忆向苕溪泊酒船，宁知绿发便华颠。只今行脚一万里，重此惊心二十年。箬笠蓑衣真我事，清风明月苦论钱。晚凉急棹城南去，更复题诗作后缘。
舟自震泽道吴兴城外有感
作者：孙应时
朝代：宋

忆向苕溪泊酒船，宁知绿髮便华颠。
只今行脚一万里，重此惊心二十年。
箬笠簑衣真我事，清风明月苦论钱。
晚凉急棹城南去，更復题诗作后缘。
芙蕖
作者：孙应时
朝代：宋

生来不着尘泥涴，天下何妨名字多。
一世炎凉独风月，四时荣落付烟波。
自知根节全冰玉，人道丰姿照绮罗。
濯濯晨光香十里，为君敲桨叫吴歌。
芙蕖
作者：孙应时
朝代：宋

生来不著尘泥涴，天下何妨名字多。一世炎凉独风月，四时荣落付烟波。自知根节全冰玉，人道丰姿照绮罗。濯濯晨光香十里，为君敲桨叫吴歌。
范叔刚以诗送豆粥次韵答之
作者：孙应时
朝代：宋

平生画餠復炊沙，空有饥肠不受嗟。
多谢殷勤饷时节，顿忘憔悴客京华。
卖书未卜来同往，厚意何时报有加。
为说痴人不堪饱，更思春酌对檐花。
范叔刚以诗送豆粥次韵答之
作者：孙应时
朝代：宋

平生画饼复炊沙，空有饥肠不受嗟。多谢殷勤饷时节，顿忘憔悴客京华。卖书未卜来同往，厚意何时报有加。为说痴人不堪饱，更思春酌对檐花。
范氏致爽园用石湖韵
作者：孙应时
朝代：宋

可人花木四时足，随意园池百亩馀。但续岷山高士传，不谈天上故人书。山光突兀初寒外，竹色连娟细雨馀。一段清奇彻肌骨，锦囊碎句懒能书。
范氏致爽园用石湖韵·其一
作者：孙应时
朝代：宋

可人花木四时足，随意园池百亩余。
但续岷山高士传，不谈天上故人书。
范氏致爽园用石湖韵·其一
作者：孙应时
朝代：宋

可人花木四时足，随意园池百亩馀。但续岷山高士传，不谈天上故人书。
范氏致爽园用石湖韵·其二
作者：孙应时
朝代：宋

山光突兀初寒外，竹色连娟细雨余。
一段清奇彻肌骨，锦囊碎句懒能书。
范氏致爽园用石湖韵·其二
作者：孙应时
朝代：宋

山光突兀初寒外，竹色连娟细雨馀。一段清奇彻肌骨，锦囊碎句懒能书。
著作李季章得阆守去国以书道别追寄四韵
作者：孙应时
朝代：宋
体裁：七言律诗

不将尘土望清华，珍重高情久更加。肯把书来话心曲，又从今去各天涯。一麾可是君恩薄，百丈休怜江路赊。归见故人应一笑，为传消息报梅花。
西湖
作者：孙应时
朝代：宋

十年身不到西湖，把酒临风省故吾。万里山川发天巧，三朝宫苑富皇都。溪桥无处寻君复，诗帐令人忆大苏。尚许萧然尘外客，小舟终日卧冰壶。
西湖
作者：孙应时
朝代：宋

十年身不到西湖，把酒临风省故吾。
万里山川发天巧，三朝宫苑富皇都。
溪桥无处寻君復，诗帐令人忆大苏。
尚许萧然尘外客，小舟终日卧冰壶。
西溪会范叔刚用旧所寄韵
作者：孙应时
朝代：宋

出门烟水思微茫，客裏行吟晚兴长。
万里云霄自今古，百年毛髮几暄凉。
人间但有诗书乐，眼底何须印绶光。
遥夜青灯耿霜月，非君谁共语琅琅。
西溪会范叔刚用旧所寄韵
作者：孙应时
朝代：宋

出门烟水思微茫，客里行吟晚兴长。万里云霄自今古，百年毛发几暄凉。人间但有诗书乐，眼底何须印绶光。遥夜青灯耿霜月，非君谁共语琅琅。
西溪僧舍昼卧
作者：孙应时
朝代：宋
体裁：七言绝句

燕子风微春昼长，独携书卷卧禅房。悠然一笑无人领，只有蔷薇满院香。
见岩桂有感
作者：孙应时
朝代：宋

苦被天香恼，？珑又一枝。年年秋好处，故故月明时。胜绝何妨晚，凄凉却自宜。客愁添白发，辜负小山期。
见岩桂有感
作者：孙应时
朝代：宋
体裁：五言律诗

苦被天香恼，�珑又一枝。年年秋好处，故故月明时。胜绝何妨晚，凄凉却自宜。客愁添白发，辜负小山期。
见岩桂有感
作者：孙应时
朝代：宋

苦被天香恼，𤧚珑又一枝。
年年秋好处，故故月明时。
胜绝何妨晚，凄凉却自宜。
客愁添白髮，辜负小山期。
诒侄生日
作者：孙应时
朝代：宋

吾惟两犹子，汝复近成童。已枉十年读，何时万卷通。圣贤垂日月，豪杰起云风。灯火清秋夜，宜加百倍功。
诒侄生日
作者：孙应时
朝代：宋

吾惟两犹子，汝復近成童。
已枉十年读，何时万卷通。
圣贤垂日月，豪杰起云风。
灯火清秋夜，宜加百倍功。
读士元传
作者：孙应时
朝代：宋

老贼狐鬼啸，汉鼎不复支。再世益州牧，忍视宗国危。烈烈左将军，四海闻英姿。东北久荡析，西南天启之。建旗入涪城，有蜀非公谁。檄璋送州印，我欲举义师。鼠辈坐敛手，豪杰趋指麾。正尔岂不济，安用谲取为。孝直反覆士，献计乃所宜。雏凤独何心，亦复喜出寄。造次杯酒间，而欲生崄巘。平生大耳公，岂堪此瑕疵。向来隆中语，荆益实素期。惜不同兹役，次第观所施。士元早捐世，未必为汉悲。我诗订千古，当有神明知。
读士元传
作者：孙应时
朝代：宋

老贼狐鬼啸，汉鼎不復支。
再世益州牧，忍视宗国危。
烈烈左将军，四海闻英姿。
东北久荡析，西南天启之。
建旗入涪城，有蜀非公谁。
檄璋送州印，我欲举义师。
鼠辈坐敛手，豪杰趋指麾。
正尔岂不济，安用谲取为。
孝直反覆士，献计乃所宜。
雏凤独何心，亦復喜出寄。
造次杯酒间，而欲生崄巘。
平生大耳公，岂堪此瑕疵。
向来隆中语，荆益实素期。
惜不同兹役，次第观所施。
士元早捐世，未必为汉悲。
我诗订千古，当有神明知。
读晦翁遗文悽怆有作
作者：孙应时
朝代：宋

先生千载人，浩气隘穹壤。早薄声利交，超然傲尘鞅。饮酒读离骚，追游必豪爽。风月饱高吟，云泉擅奇赏。切骨痛国雠，嚼齿愤奸党。纵谈天下事，一一如指掌。敛意师圣贤，精心玩图象。全体极浑涵，灵根妙充养。昭昭陈轨辙，坦坦辟榛莽。陶镕就醇粹，鞭策收勉强。瞿聃息遁辞，关雒大遗响。师道屹尊严，人材兴倜傥。宸纶叹廉靖，朝迹惎忠谠。康庐委符竹，越绝畀英簜。刍牧活饥茕，天日快幽枉。命义信行藏，风标何肮脏。晚来侍细旃，时益异畴曩。孤踪反山林，百怪幻夔魍。先生一澹然，几微宁怏怏。冬曦暖袍屦，秋风飒几杖。尚可淑后来，何言遂长往。暌离思远道，殷勤愧殊奖。常怀订群疑，忍独拜遗像。感旧日萧瑟，出门增惝恍。一致无古今，万世均俯仰。微言在遗墨，没齿抱遐想。末路诚刺促，中扃故弘敞。惟善不可诬，惟恶不可长。百年非所知，常如侍函丈。题诗自激昂，山川悲莽苍。
读晦翁遗文悽怆有作
作者：孙应时
朝代：宋

先生千载人，浩气隘穹壤。
早薄声利交，超然傲尘鞅。
饮酒读离骚，追游必豪爽。
风月饱高吟，云泉擅奇赏。
切骨痛国雠，嚼齿愤奸党。
纵谈天下事，一一如指掌。
敛意师圣贤，精心玩图象。
全体极浑涵，灵根妙充养。
昭昭陈轨辙，坦坦闢榛莽。
陶镕就醇粹，鞭策收勉强。
瞿聃息遁辞，关雒大遗响。
师道屹尊严，人材兴倜傥。
宸纶叹廉靖，朝蹟惎忠谠。
康庐委符竹，越绝畀英簜。
刍牧活饥惸，天日快幽枉。
命义信行藏，风标何骯脏。
晚来侍细旃，时益异畴曩。
孤踪反山林，百怪幻夔魍。
先生一澹然，几微宁怏怏。
冬曦暖袍屦，秋风飒几杖。
尚可淑后来，何言遂长往。
暌离思远道，殷勤媿殊奬。
常怀订羣疑，忍独拜遗像。
感旧日萧瑟，出门增惝怳。
一致无古今，万世均俯仰。
微言在遗墨，没齿抱遐想。
末路诚刺促，中扃故弘敞。
惟善不可诬，惟恶不可长。
百年非所知，常如侍函丈。
题诗自激昂，山川悲莽苍。
读程子易傅
作者：孙应时
朝代：宋

事业潜三圣，文章似六经。
微言归易简，精意极丁宁。
道在非畴昔，人亡故典刑。
斋心对熏几，秋月梦初醒。
读程子易傅
作者：孙应时
朝代：宋

事业潜三圣，文章似六经。微言归易简，精意极丁宁。道在非畴昔，人亡故典刑。斋心对薰几，秋月梦初醒。
读通鉴杂兴
作者：孙应时
朝代：宋

南山击缶正乌乌，东市匆匆坐一书。说道中兴无过事，太阳侵蚀总缘渠。簿书流汗走君房，那得狂奴故意降。努力诸公了台阁，不烦鱼雁到桐江。清浊无心陈仲弓，圆机聊救汉诸公。末流不料儿孙误，千古黄初佐命功。柴门三叩略从容，感激聊酬大耳公。常日驱牛趁春雨，人前元不似英雄。渭上耕屯望一秋，鼓行那复更迟留。落星误尽痴儿辈，长说宣王抗武侯。建安社稷看文举，正始风流倚太初。天地一身无处著，诸人休苦恨狂疏。平生作意轻羊舅，岁晚何心佞羯奴。为问荆齐是三窟，此时容有宦情无。莫怪新亭泣楚囚，王公原不办中州。石头门外千年恨，他日相思一涕流。
读通鉴杂兴·其五
作者：孙应时
朝代：宋

渭上耕屯望一秋，鼓行那复更迟留。落星误尽痴儿辈，长说宣王抗武侯。
读通鉴杂兴·其六
作者：孙应时
朝代：宋

建安社稷看文举，正始风流倚太初。天地一身无处著，诸人休苦恨狂疏。
读通鉴杂兴·其四
作者：孙应时
朝代：宋

柴门三叩略从容，感激聊酬大耳公。常日驱牛趁春雨，人前元不似英雄。
读通鑑杂兴·其一
作者：孙应时
朝代：宋
体裁：七言绝句

南山击缶正乌乌，东市匆匆坐一书。说道中兴无过事，太阳侵蚀总缘渠。
读通鑑杂兴·其七
作者：孙应时
朝代：宋
体裁：七言绝句

平生作意轻羊舅，岁晚何心佞羯奴。为问荆齐是三窟，此时容有宦情无。
读通鑑杂兴·其三
作者：孙应时
朝代：宋
体裁：七言绝句

清浊无心陈仲弓，圆机聊救汉诸公。末流不料儿孙误，千古黄初佐命功。
读通鑑杂兴·其二
作者：孙应时
朝代：宋
体裁：七言绝句

簿书流汗走君房，那得狂奴故意降。努力诸公了台阁，不烦鱼雁到桐江。
读通鑑杂兴·其五
作者：孙应时
朝代：宋

渭上耕屯望一秋，鼓行那復更迟留。
落星误尽痴儿辈，长说宣王抗武侯。
读通鑑杂兴·其八
作者：孙应时
朝代：宋
体裁：七言绝句

莫怪新亭泣楚囚，王公原不办中州。石头门外千年恨，他日相思一涕流。
读通鑑杂兴·其六
作者：孙应时
朝代：宋

建安社稷看文举，正始风流倚太初。
天地一身无处着，诸人休苦恨狂疎。
读通鑑杂兴·其四
作者：孙应时
朝代：宋

柴门三叩畧从容，感激聊酬大耳公。
常日驱牛趁春雨，人前元不似英雄。
赠分水奚令
作者：孙应时
朝代：宋

分手桥门外，风尘二十年。
相逢非偶尔，话旧各依然。
饮啄宁无地，穷通故有天。
文书有余力，心事约加鞭。
赠分水奚令
作者：孙应时
朝代：宋

分手桥门外，风尘二十年。相逢非偶尔，话旧各依然。饮啄宁无地，穷通故有天。文书有馀力，心事约加鞭。
赠杜子真
作者：孙应时
朝代：宋

轩然意气决浮云，见子真堪辟楚氛。未许坐驰能万里，故应守约对三军。磨砻心事须经历，斟酌人情有见闻。且办工夫成郢质，可无老手为挥斤。
赠杜子真
作者：孙应时
朝代：宋

轩然意气决浮云，见子真堪辟楚氛。
未许坐驰能万里，故应守约对三军。
磨礲心事须经历，斟酌人情有见闻。
且办工夫成郢质，可无老手为挥斤。
赠桐庐孙令
作者：孙应时
朝代：宋
体裁：七言律诗

偶然姓字齿乡评，若误旁人问弟兄。五斗还来作邻社，一杯真此定宗盟。公怀荦荦英雄事，我独区区丘壑情。便看蛟龙擘云起，何由鸿雁作行鸣。
赠淳安赵令
作者：孙应时
朝代：宋
体裁：五言律诗

吴越风声近，邾滕壤地邻。频书期面语，一见剧情亲。我本江海士，君真台阁人。莫忘今夕话，努力寿斯民。
赠策选军将张仲举其父故居吾乡与先君游也
作者：孙应时
朝代：宋
体裁：七言律诗

铁马横戈三十秋，天涯肯忘旧交游。看君材气万人敌，何日关河一战收。判把身心专报国，不忧骨相晚封侯。尊前感动书生恨，听说当年下宿州。
赠篆字高光远秀才
作者：孙应时
朝代：宋
体裁：七言律诗

书家千载得阳冰，想像规模亦眼明。心手相忘容力到，风姿迥出自天成。屠龙绝技常难售，画虎何人浪自名。良苦穷途说奇字，谁能载酒似西京。
赠闾丘道人
作者：孙应时
朝代：宋
体裁：七言绝句

天下几人能具眼，世间万事可忘言。犹将笔墨澜翻说，多笑先生不惮烦。
赵仲礼示达庵唱酬次韵
作者：孙应时
朝代：宋

旭旦羣阴豁，春阳万壑融。
八荒双眼界，千圣一家风。
不必寻玄妙，宁须泥苦空。
本来无见解，何处觅神通。
谷粟饥为药，雷霆听或聋。
鸢鱼均自适，虎鼠竟谁雄。
轩冕因时贵，箪瓢有命穷。
诗书休发冢，谈笑任关弓。
陶令琴三弄，徐公酒一中。
浮云容易改，明月古今同。
上达真无累，纤瑕早自攻。
论心逢益友，刮目庆新功。
台阁须公子，山林付老翁。
岁寒寻此话，一笑烛湖东。
赵仲礼示达庵唱酬次韵
作者：孙应时
朝代：宋

旭旦群阴豁，春阳万壑融。八荒双眼界，千圣一家风。不必寻玄妙，宁须泥苦空。本来无见解，何处觅神通。谷粟饥为药，雷霆听或聋。鸢鱼均自适，虎鼠竟谁雄。轩冕因时贵，箪瓢有命穷。诗书休发冢，谈笑任关弓。陶令琴三弄，徐公酒一中。浮云容易改，明月古今同。上达真无累，纤瑕早自攻。论心逢益友，刮目庆新功。台阁须公子，山林付老翁。岁寒寻此话，一笑烛湖东。
赵唐卿邀游西湖即席赋十二韵
作者：孙应时
朝代：宋
体裁：古风

春风客皇州，积雨不得晴。倚楼望西湖，想见烟水平。芳时谅难负，胜侣欣来并。杖藜一萧散，唤船弄空明。浮云为我开，好鸟为我鸣。青山次第出，桃李正鲜荣。华屋何煌煌，缥缈连重城。都人竞时节，酒舫各斜横。而我得舒眺，缅然起深情。风景自千古，扰扰何所营。大钧实爱物，无使可怜生。尧民保同乐，吾其获归耕。
辞武侯庙
作者：孙应时
朝代：宋

三分遗论久难明，独有河汾与杜陵。
工拙人休计曹马，兴亡天亦恨桓灵。
大星忍向中宵落，老柏空余千载青。
再拜征途重迴首，雪风吹断泪成冰。
辞武侯庙
作者：孙应时
朝代：宋

三分遗论久难明，独有河汾与杜陵。工拙人休计曹马，兴亡天亦恨桓灵。大星忍向中宵落，老柏空馀千载青。再拜征途重回首，雪风吹断泪成冰。
还成都
作者：孙应时
朝代：宋

匹马关山不自怜，归来巾几更萧然。剑门南北等为客，木偶东西聊听天。未省繁华宽旅思，可将奔走负流年。夜凉早梦秋风起，催上山阴万里船。
还成都
作者：孙应时
朝代：宋

匹马关山不自怜，归来巾几更萧然。
剑门南北等为客，木偶东西聊听天。
未省繁华宽旅思，可将犇走负流年。
夜凉早梦秋风起，催上山阴万里船。
送刘苏州诚之帅夔门
作者：孙应时
朝代：宋

卧辙违吴会，开帆指蜀门。江关自奇险，节制故雄尊。一吐遐方气，勤宣圣主恩。归来对宣室，献纳伫司存。了了八阵碛，巍巍三峡堂。竹枝歌感慨，曲米醉淋浪。今古英雄思，风流翰墨场。公行秋水落，稳稳上瞿唐。
送刘苏州诚之帅夔门·其一
作者：孙应时
朝代：宋
体裁：五言律诗

卧辙违吴会，开帆指蜀门。江关自奇险，节制故雄尊。一吐遐方气，勤宣圣主恩。归来对宣室，献纳伫司存。
送刘苏州诚之帅夔门·其二
作者：孙应时
朝代：宋

了了八阵碛，巍巍三峡堂。竹枝歌感慨，曲米醉淋浪。今古英雄思，风流翰墨场。公行秋水落，稳稳上瞿唐。